"I SERIK, MEMANG AKAN BERHATI-HATI PILIH..." - PENERBIT TAKKAN IKAT JAMIN, TERPAKSA GUGURKAN

"Sebenarnya babak Niezam satu dua saja, tak banyak, sangat sikit. Saya dah inform lepas habis boleh terus balik, tapi ye lah semua ni di luar jangkaan, dia still di Kuala Kangsar. Dia masih stay dekat homestay kami shooting, dengan pengarah dan kawan baiknya together do the same thing.

"Saya enggan mengulas lanjut berhubung tangkapan pengarah, penolong pengarah, serta pelakon telefilem ini. Saya serahkan kes ini kepada pihak berkuasa. Kami juga tidak bercadang untuk ikat jamin mereka, sebaliknya kami mengambil keputusan untuk menggugurkan nama mereka dalam telefilem ini secara serta-merta.

"Pelakon yang terbabit dengan penyalahgunaan dadah ini juga tidak akan diambil berlakon selepas ini. Mujurlah babak lakonannya dalam telefilem ini sudah selesai," kata penerbit Eksekutif Zamriez Golden Pictures Sdn Bhd, Syafiqa Zamri yang mengakui terkilan dengan tindakan pelakon Niezam Zaidi dan dua kru telefilem terbarunya selepas mereka ditahan positif dadah.

Dia terpaksa menggugurkan nama pengarah dan penolong pengarah telefilem terbitannya selepas disyaki terbabit dengan penyalahgunaan dadah dalam satu serbuan di sebuah rumah di Kuala Kangsar, pagi semalam. Syafiqa berkata, pihak produksi turut berasa terkilan apabila pengarah dan penolong pengarah yang sepatutnya menghabiskan baki penggambaran sebanyak 20 peratus. Menurut Syafiqa, dua nama yang digugurkan akan digantikan dengan indvidu lain yang lebih layak mengalas tugas terbabit.

"Sepatutnya hari ini baki penggambaran di Kuala Kangsar sebanyak 20 peratus sudah selesai, tapi disebabkan kes ini penggambaran terpaksa dihentikan seketika. Buat masa ini, kami dalam proses mencari pengganti sebagai pengarah dan penolong pengarah bagi telefilem ini yang perlu menghabiskan baki penggambaran sebenar iaitu sebanyak 30 peratus saja lagi. Sekitar 20 peratus di Kuala Kangsar, manakala 10 peratus lagi di Kuala Lumpur," jelasnya.

Dalam pada itu, Fiqa juga akui kecewa apabila usahanya untuk membantu pengarah tersebut membuat 'comeback' di balas dengan kejadian sebegini. Tambahnya, dia juga akan mengambil langkah berhati-hati untuk memilih barisan pelakon dan pengarah untuk drama pada masa akan datang.

"Saya pilih dia sebab nak dia buat comeback. Tak tahu pula dia terlibat dengan benda-benda ni lagi. Dia bagus untuk teruskan show ni, lagi pun show ni legend punya show. Kita ada reason kenapa pilih dia. Bila jadi macam ni I serik, memang akan ganti pengarah dan I tidak akan ambil lagi dia, kawan baiknya dan pelakon itu.

"Untuk future drama, kami memang akan berhati-hati pilih pelakon, pengarah. Buat masa ini kami serahkan sepenuhnya pada pihak berkuasa untuk tindakan selanjutnya. I takkan ke sana, ikat jamin ke apa. Kita dah bagi dia peluang untuk kerjasama tapi dia pula buat macam tu. Tak kot takkan ambil dah kot," ujarnya ketika dihubungi media.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KENAPA 'PERDAJAL' REZEKI ORANG...!" - FAUZIAH NAWI BENGANG DULU SATU EPISOD RM800, SEKARANG RM250

"Saya tak nak dedahkan siapa produksi dan siapa anak seni mengadu tapi tolonglah, mengapa bersikap kejam sampai begitu! Tak baik aniaya orang seni sebegini dan memburukkan industri kita yang memang sudah sedia tenat. Zaman saya dahulu sekitar, 1980-an, sebuah episod boleh dapat bayaran RM800 kenapa sekarang turun sampai RM250?

"Kenapa perdajal rezeki orang seni sampai tahap begini! Tak baik bagi cerminan buruk ini buat anak-anak yang baru nak kenal industri," kata pelakon veteran popular, Fauziah Nawi yang meluahkan rasa kecewa terhadap situasi dialami sesetengah penggiat seni tanah air mengenai soal bayaran yang tidak masuk akal.

Menurut Fauziah, dia berang dengan tindakan sebuah produksi drama yang enggan didedahkan identitinya yang hanya menawarkan bayaran RM250 untuk satu episod yang disifatkan tidak logik. Dalam pada itu, Fauziah turut mempersoalkan sikap kebanyakan produksi yang memilih kasih apabila sanggup membayar tinggi kepada Instafamous.

"Kalau instafamous’, mereka bersungguh-sungguh bayar sampai RM3000 hingga RM5000 satu episod. Orang yang ada ilmu seni dianiayai sampai bayaran tak masuk akal (RM250 satu episod)," ujarnya.

Kata Fauziah lagi, dia tidak kisah sekiranya kelantangan suaranya membuatkan produksi tidak mahu lagi mengambilnya berlakon kerana percaya bahawa rezeki daripada Allah.

Terdahulu, menerusi satu perkongsian di Facebook Fauziah mendedahkan ada produksi drama mengambil kesempatan untuk membayar sebanyak RM5000 untuk 20 episod bermakna bayaran seanyak RM250 untuk satu episod.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAZIM OTHMAN & BELLA DALLY SAH TUNANG BULAN NOVEMBER

Tahniah diucapkan buat pasangan Nazim Othman dan Bella Dally yang selamat mengikat tali pertunangan pada 14 November tahun lalu.

Berita pertunangan ini telah disahkan sendiri oleh Nazim menerusi laman Instagram dengan memuat naik video mereka berdua berserta kapsyen.

Difahamkan, majlis pertunangan tersebut telah berlangsung di kediaman Bella di Kota Kinabalu, Sabah.

Pasangan ini pernah menjalinkan hubungan cinta sebelum mengambil keputusan untuk berpisah pada Mac 2014. Namun hubungan mereka berdua masih baik sehingga kini.

"The news broke today and it's all over the net so fast. I was asked by a reporter about the rumors earlier today and I think it's best to let everyone know about the engagement. (no reporter has asked me about the engangement before today that's one of the reasons I kept it low)

"Here it goes --> Pada 26 Oktober 2015, ketika menjalani penggambaran drama Akulah Balqis di Langkawi saya bertanya kepada @belladally sama ada dia sudi untuk menjadi isteri saya. Alhamdulillah, she said yes.

"Pada tanggal 14 November 2015, ketika saya berada di Korea untuk penggambaran sebuah drama, keluarga saya menemui keluarga Bella di Kota Kinabalu dan bermula hari itu dia adalah tunangan saya.

"Tarikh majlis pernikahan akan saya umumkan setelah kami berdua selesai membuat segala persiapan. Terima kasih di atas segala doa yang baik. (this clip is actually a small part of the proposal video. I lost words of what I initially planned to say because I was nervous. Never that I thought I'd be nervous, but I did. Nevertheless, she said Yes!) Semoga Allah permudahkan segalanya. Amin," ujar Nazim di laman IGnya.

Klik link dibawah untuk tonton video

VIDEO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


10 FOTO - MAJLIS AQIQAH, DOA SELAMAT & CUKUR JAMBUL ANAK PASANGAN PELAMIN FANTASIA

Pasangan juara program Pelamin Fantasia, Muhammad Syawaluddin Ghazali (Syawal dan Norafiqah Ma Hassan (Fiqa) telah mengadakan majlis aqiqah, doa selamat dan cukur jambul untuk anak sulung mereka, Sofia Azzahra.

Majlis yang berlangsung pada hari Sabtu lalu itu telah diadakan di Syawal Best Farm, Dengkil Selangor.

Ditanya pengalaman dan perasaan bergelar bapa hampir tiga bulan ini, akui Syawal, perkara paling mencabar adalah ketika menjaga anak yang sedang meragam. Katanya, dia akan menjadi cepat panik apabila mendengar anak perempuan itu menangis.

"Benda paling susah bagi saya kalau jaga anak ialah bila dia meragam. Sofia jenis kalau menangis agak susah nak berhenti.

"Waktu tu memang angkat bendera putih terus, saya tak boleh dengar kalau 'baby' menangis, bukan sebab rimas tapi saya akan jadi cepat panik. Rasa macam ada yang tak kena, tak tahu nak pujuk macam mana, kelam kabut juga saya dibuatnya.

"Bila Sofia menangis, terus saya panggil Fiqa. Tapi yang peliknya bila ibu dia pegang, sekejap je dah berhenti menangis. Saya rasakan bayi ni memang dia tahu bau badan ibu dia. Lain kot dengan bau ayah dia ni, mungkin melekat bau lembu ke kambing ke tak tahulah," cerita sambil ketawa.

Tambah Syawal lagi, selepas bergelar bapa, rutin hariannya agak berbeza dan rezeki pula semakin bertambah.

"Alhamdulillah, lepas kehadiran Sofia Azzahra dalam hidup kami perubahan yang saya sendiri dapat rasa adalah rezeki makin bertambah. Selain itu, saya juga dah ada jam loceng kecil, setiap jam 6.00 pagi dia dah kejutkan kami. Nak menyusulah, tukar lampinlah, kita ni yang mengantuk kenalah juga bangun layan dia.

"Rutin harian tak payah cakaplah, memang berubah terus. Saya tolong juga Fiqa uruskan anak lebih-lebih lagi jika saya tak bekerja. Bila dah jadi bapa ni lain sikitlah perasaannya sebab kalau pergi kerja pun rasa rindu memang tak dapat nak elak.

"Rasa macam tak sabar tunggu habis kerja hanya kerana nak bermain dan melihat gelagat dia. Tapi itulah, betul orang kata anak ini cepat membesar. Pejam celik sekejap saja Sofea dah berusia 3 bulan," katanya.

Dalam perkembangan terbaru, Syawal yang juga merupakan penternak lembu dan kambing kini sibuk menguruskan produk susu kambing keluaran syarikatnya, Syawal Best Farm.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

Sumber: Astro Gempak
Foto: @fariselazhar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


CAWANGAN KEDAI AYAM GORENG DIPECAH MASUK - NABILA RAZALI RUGI RM2,000

"Saya agak terkejut dan sedih apabila dapat tahu Ayo Fried Chicken cawangan Kampung Baru dipecah masuk. Saya faham keadaan sekarang ini semua orang mungkin terdesak mahu cari duit. Tapi saya kesian apabila mereka gunakan pendekatan untuk memecah masuk berbanding minta kerja secara halal.

"Mungkin kalau mereka minta kerja, saya boleh pertimbangkan untuk serap masuk sebagai pekerja," demikianlah kata penyanyi Nabila Razali apabila perniagaan ayam goreng yang diusahakannya menjadi sasaran pihak tidak bertanggungjawab untuk mendapatkan wang dengan jalan mudah.

Menurut Nabila, 29, salah satu cawangan Ayo Fried Chicken yang terletak di Kampung Baru dipecah masuk hingga menyebabkan dia kerugian keseluruhan sekitar RM2,000 termasuk wang tunai RM200. Perkara itu dikongsikan Nabila menerusi video yang memaparkan keadaan kedainya selepas dipecah masuk.

Klik untuk gambar besar

Menjelaskan perkara itu, Nabila akui dia agak terkilan dengan tindakan pelaku kerana menggunakan cara yang salah untuk mendapatkan wang. Kata penyanyi lagu 'Peluang Kedua' itu lagi, kejadian itu sedikit sebanyak menjejaskan pendapatan pekerjanya yang mahu mencari rezeki yang halal.

"Saya berniaga bukan untuk diri sendiri, tapi niat saya untuk berkongsi rezeki dengan pekerja. Apabila situasi ini berlaku, secara tidak langsung ia mengganggu rezeki dan kredibiliti pekerja-pekerja saya. Jadi saya harap benda ini tidak berlaku lagi," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'SINDIR' SYED SADDIQ - DIRA DITEGUR SHARIFAH AMANI

"Yelah kau kawan aku. Aku bangga bila kau berazam nak jadi pembangkang yang 'power'. Buat keluarga kau bangga.

"Lindungi dan perjuangkan hak wanita dan penggiat seni tapi 'part' hang duk picit-picit phone cari pasal tu aku tak fahamlah.

"Orang tu nak tengok bola pun tak senang," demikian kata pelakon Sharifah Amani yang tidak faham kenapa Dira Abu Zahar cuba cari pasal dan menimbulkan kekecohan di media sosial.

Baru-baru ini, kecoh di media sosial apabila status ahli Parlimen Muar, Syed Saddiq mengenai perlawanan akhir di antara Liverpool dan Real Madrid disindir oleh Dira yang menyifatkan beliau sebagai 'YB Budak-budak'.

Klik untuk gambar besar

Melalui laman Twitter, Syed Saddiq dengan nada bergurau, meminta penjaga gol Liverpool disiasat Suruhanjaya Pencegahan Rasuah Malaysia (SPRM) kerana dilihat terlalu mudah melepaskan gol sehingga menyebabkan pasukan itu tewas.

Selepas ditegur, Dira meluahkan rasa tidak puas hatinya kenapa dia tidak boleh membuat kenyataan seperti itu di media sosial sedangkan orang lain boleh.

Bagaimanapun, Amani menjawab tidak perlu menyamakan dirinya dengan orang lain kerana baginya Dira jauh lebih baik dan ada perkara jauh lebih penting yang perlu diberi perhatian.

Rata-rata netizen kagum dengan teguran Sharifah Amani yang dilihat sangat berhemah dan masih menjaga perasan sebagai seorang sahabat.

Netizen juga turut mengatakan, jika hendak mengutarakan pendapat atau hujah, pastikan ianya berasas dan sesuatu yang penting.

Tidak dapat dinafikan bahawa persona Syed Saddiq ditambah pula dengan kekuatan sosial media menyebakan dirinya menjadi perhatian.

Namun tidak semestinya individu yang dilabel 'budak' ini tidak mempunyai kekuatan tersendiri sehingga membuatkan rakyat memilih dirinya. Apa pun, janganlah bergaduh, orang bergurau saja pun.

www.myartis.com / Sumber: Oh Bulan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA TAK STRESS" - INA NAIM DEDAH RAMAI PEREMPUAN MESEJ SUAMINYA

"Demi Allah saya tak stress. Saya bahagia walaupun orang kata kami zuhud, daripada kaya lupa diri. Suhaimi suami yang baik, kalau dia jahat sudah lama dia tinggalkan saya.

"Ramai sahaja perempuan mesej kacau-kacau dia tapi dia kuat iman," ujar Ina Naim menerusi Facebook suaminya, Suhaimi Saad yang turut meluahkan rasa geram dengan dakwaan liar netizen itu serta menjelaskan bahawa dia tidak pernah tertekan malah bahagia bergelar isteri kepada Suhaimi Saad.

Biarpun dikecam teruk kerana tidak menghantar anak ke sekolah, namun bekas anggota kumpulan nasyid In Team ini tetap dengan pendiriannya untuk memberi pendidikan kepada anak-anak dengan cara sendiri di rumah.

Susulan itu, Ina pula yang menjadi mangsa kecaman netizen yang mendakwa wanita itu terpaksa mengikut segala keputusan suami dan seperti lembu dicucuk hidung. Namun, Ina memberitahu semua keputusan yang dibuat adalah perbincangan bersama anak-anak dan dirinya.

"Suami saya akan bertanya pendapat saya dan anak-anak sebelum membuat sesuatu keputusan. Kita akan bermesyuarat dan mengundi jika ramai kata A maka itulah keputusannya.

Klik untuk gambar besar

"Saya ikut, kalau itu yang terbaik bagi dia, maka ia terbaik bagi saya juga. Sedangkan nak makna pun kami berbincang dulu," tuturnya.

Mengulas mengenai isu tidak menghantar anak ke sekolah, Ina memberitahu mereka terlebih dahulu sudah meminta pendapat daripada pelbagai pihak.

"Kami dah tanya profesor, pensyarah, ramai juga golongan mereka yang tidak menghantar anak ke sekolah. Anak mereka belajar di rumah dan sambung pengajian di Mesir," katanya.

Terdahulu, Suhaimi pernah mencetuskan kontroversi kerana pendirian anti vaksin dan pernah membuang ubat hospital.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 FOTO - 'MEHNDI NIGHT' FARAH NABILAH & SUAMI

Pelakon Farah Nabilah dan suaminya, Mohammed Amirul Yunus telah mengadakan majlis 'Mehndi Night' yang berlangsung semalam dan beberapa foto penampilan Farah pada majlis tersebut tular di media sosial. Dalam foto yang tular itu, Farah mengenakan busana daripada pereka fesyen terkenal, Rizman Ruzaini serta solekan daripada jurumekap tersohor, Syed Dewa.

Rata-rata netizen tidak henti-henti memuji kecantikkan Farah pada malam itu: "Wow! Dah macam Princess Jasmine dalam Aladdin ek." - "Masyaallah cantiknya." - "Princess Jasmine! Cantik." - "Cantiknyaaa. Persis wanita Arab."

"Cantik lain dari yang lain." - "Lawa gila baju dia omg." - "Extremely pretty and everything just on point. Love this creation." - "My goodness.Totally different cantik gila." - "Omg. This is just something so spectacular. Cantik gila aduhai."

Difahamkan majlis persandingan itu diadakan di Neo Event Hall, Damansara Perdana. Farah dan suaminya selamat diijabkabulkan pada 20 Disember lalu di Mutiara Ballroom, Royale Chulan Damansara.

Klik untuk gambar besar

www.myartis.com / Sumber: Astro Gempak, Instagram Farah Nabilah & Rizman Ruzaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ARWAH SANGAT MENJAGA PRIVASI KAMI SEKELUARGA..." - ABANG TAK SANGKA GAMBAR & UCAPAN HARI LAHIR PETANDA SYAZLIN 'PERGI'

Jenazah Allahyarham Syazlin Zainal telah pun selamat dikebumikan di Tanah Perkuburan Islam Taman Keramat AU2 kira-kira pukul 10 malam, Jumaat.

Dalam suasana hujan renyai majlis pengebumian itu dihadiri kira-kira 50 ahli keluarga dan sahabat. Antara rakan selebriti yang hadir ialah Shah Jaszle, Mas Khan, Fiza Thomas, Nelissa Nizam dan Hazeeq Dean.

Mengenai spekulasi punca kematian adiknya yang terjatuh dari tingkat 22 pangsapuri di Johor Bahru, Johor, kelmarin, abang sulung kepada Allahyarham Syazlin Zainal iaitu Ezra Zaidi bagaimanapun enggan mengulas, sebaliknya berkata kes terbabit dalam siasatan pihak polis dan masih menunggu laporan.

"Ikut laporan polis saja. Kes ini pun masih dalam siasatan polis. Kita tunggu nanti," katanya ringkas.

Klik untuk gambar besar

Menurut Ezra lagi, dia berasa pelik apabila arwah memuat naik gambar mereka bersama di media sosial kerana sebelum ini Syazlin begitu menjaga privasi keluarganya.

"Sejak dia bergelar selebriti, arwah sangat menjaga privasi kami sekeluarga dan tidak pernah memuat naik apa-apa gambar kami di media sosialnya.

"Tapi pada hari jadi saya 8 November lalu, itu pertama kali dia muat naik dan tag nama sekali. Tak sangka pula itu menjadi petanda dia akan pergi meninggalkan kami buat selama-lamanya," tuturnya.

Sementara itu, sepupu arwah, Nor Shida Mohd Jawal, 44, memberitahu, seluruh ahli keluarga turut tertanya-tanya punca sebenar Syazlin meninggal dunia.

"Apabila mendapat tahu pemergiannya, saya dan keluarga terperanjat malah sampai sekarang dalam keadaan tidak percaya. Kami juga tiada jawapan mengapa ia boleh berlaku.

"Macam mana benda itu terjadi... persoalan itu menjadi tanda tanya seluruh keluarga sebab kami tidak tahu punca sebenar dan menanti siasatan pihak berkuasa," ujarnya.

Pada Jumaat, Ketua Polis Daerah Johor Bahru Selatan, Asisten Komisioner Raub Selamat, mengesahkan Allahyarham maut dipercayai terjatuh dari tingkat 22 sebuah pangsapuri. Siasatan awal polis mendapati tiada unsur jenayah dan kes terbabit diklasifikasikan sebagai mati mengejut (SDR).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - ZUL YAHYA & ISTERI SELAMAT TIMANG ANAK KEENAM, LELAKI

"Alhamdulillah... bidadari sy selamat melahirkan pertama hati kami yg ke-6 (lelaki). Semoga menjadi anak yg soleh, hafiz, da'e, alim aamin yra. MashaAllah... 9 muharram 1442 hari Jumaat. Allah SWT hadirkan kpd kami seorang lagi permata hati.

"Alhamdulillah ... ibu dan anak sihat dan dipermudahkan kelahirannya... #Allahmahabaik #amanahAllah #6point," demikian tulis pelakon Zul Yahya apabila isterinya, Siti Raihan Mohd Rodzi selamat melahirkan cahaya mata keenam mereka Jumaat lalu.

Bintang yang kini bergiat aktif dalam bidang keagamaan itu turut menzahirkan rasa syukur apabila proses kelahiran tersebut dipermudahkan.  Pada masa sama, Zul turut berdoa agar permata hati mereka membesar menjadi anak yang soleh dan al-hafiz.

Klik untuk gambar besar

Perkara itu dimaklumkan Zul menerusi satu posting di laman Instagram. Sementara itu menerusi satu hantaran lainnya, Zul turut menitipkan dedikasi istimewa bersempena dengan kehadiran ahli baru dalam keluarga besarnya.

"MashaAllah, 9 muharram 1442 hari jumaat. Allah swt hadirkan kpd kami seorang lagi permata hati. Alhamdulillah, ibu dan anak sihat dan dipermudahkan kelahirannya. #Allahmahabaik #amanahAllah #6point," tulisnya sambil disusuli dengan ucapan tahniah.

www.myartis.com / Sumber & foto: Media Hiburan & Instagram Zul Yahya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SELAMAT BERSALIN - ZIMI SOFAZR TIMANG ANAK KEDUA

"Saya bersyukur dan gembira apabila mendapat seorang lagi anak perempuan kerana tahu dia akan menjadi sahabat saya," ujar penyanyi dan pemain gitar Zimi, 32, dari kumpulan Sofazr dan juga Akim & The Majistret yang menyifatkan kelahiran anak keduanya pada pagi Jumaat sebagai pelengkap rumah tangganya bersama isteri, Isma Salwana Ismail, 33.

Menurut pemilik nama sebenar Zarimi Zahari, kehadiran cahaya matanya itu membuatkan dia lebih bahagia dan bersemangat untuk bekerja lebih kuat demi keluarga.

"Biasalah kebiasaannya anak perempuan lebih rapat dengan bapa malah anak sulung pun manja dengan saya.

"Kehadiran anak-anak melengkapkan rumah tangga kami dan saya perlu lebih tekun dalam pekerjaan demi keluarga saya," jelasnya.

Difahamkan, isterinya itu selamat melahirkan bayi kedua mereka pada pukul 5.45 pagi Jumaat di sebuah hospital swasta di Kuantan, Pahang.

Kata Zimi, dia dan isterinya sepakat untuk memberi nama Zerlinara Imani yang membawa maksud berkarisma dan beriman.

"Alhamdulillah semuanya selamat dan bayi kedua ini seberat 3.5 kilogram dan dilahirkan betul-betul ketika waktu solat Subuh.

"Keadaan ibu dan anak dalam keadaan baik malah mereka telah pun dibenarkan untuk pulang ke rumah.

"Isteri saya yang memilih nama berkenaan dan saya setuju kerana ia membawa maksud yang baik," katanya.

Zimi sebelum ini mempunyai seorang anak perempuan iaitu Zerlinada Ikil yang bakal berusia setahun pada Jun depan.

Dalam perkembangan lain, Zimi berkata, dia bersama kumpulan Akim & The Majistret  sibuk dengan beberapa persembahan dan rakaman program sempena Aidilfitri.

Terdahulu kumpulan itu muncul sebagai Personaliti Terunggul Anugerah Pilihan Online 2016 (APO 2016) yang diadakan pada 30 April lalu.

Selain itu, Akim & The Majistret turut membawa pulang trofi Grup Pilihan Online

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


12 GAMBAR - FIZO 'BULAN MADU' DI LONDON TANPA MAWAR

"Dear madam rose... gonna miss u.. just get ready for our honeymoon trip soon ya," begitulah luahan rindu Fizo Omar kepada isterinya Mawar Abdul Karim.

Untuk info, Fizo sekarang berada di London setelah terpilih sebagai artis bertuah yang mengikuti program Cardiff City Club. Antara artis lain yang turut menyertai program tersebut di London ialah  Fizz Fairuz dan Iqram Dinzly.

Klik gambar untuk imej besar...

Sebelum berangkat - sempat sarapan bersama Mawar


"BOLEH TAK I BUAT LAPORAN POLIS" - WAN SHARMILA DEDAH SERING DIKACAU 'JEBON'

Menerusi laman Instagram (IG), pelakon Wan Sharmila mengakui dia sering menerima mesej berbaur lucah daripada sebuah pemilik akaun IG. Sharmila atau lebih mesra dipanggil Lala, berasa rimas kerana sudah banyak kali menyekat akaun individu berkenaan namun tetap diganggu.

"Boleh tak kalau I nak buat laporan polis dan suruh tangkap je manusia ni? I rasa nama jebon tu dah banyak kali kacau I walaupun dah banyak kali I block dan report his Instagram (IG) akaun. Dia asyik cakap benda lucah yang melampau! I pun malu nak tunjuk kat sini. Haihhh. Kurang kerja ke apa orang ni..Tolong guys," tulisnya.

Ketidakpuasan hati itu dibuat oleh pelakon drama bersiri Cinta Tiada Ganti menerusi sebuah entri di akaun Instagram (IG) miliknya semalam. Menjengah di ruangan komen, rata-rata rakan artis serta pengikut menyuruh Lala melakukan laporan polis bagi memberi pengajaran. Lala mula aktif di industri hiburan pada tahun 2005 dan berjaya mengekalkan popularitinya sehingga kini.

Klik untuk gambar besar

www.myartis.com / Sumber & foto: Astro Gempak & Instagram Wan Sharmila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HARI KE-15 BERPANTANG... DAH TURUN 8KG, TINGGAL 3KG LAGI" - SARIMAH

Menerusi laman Instagram, pelakon dan pengacara popular, Che Puan Sarimah Ibrahim telah memuatnaik foto terbaharunya dan mendedahkan berat badan kini sudah pun turun sehingga 8 kilogram (kg) selepas 15 hari berpantang. Sarimah berkata, dia bersyukur kerana tubuhnya kini semakin sihat setelah menjalani proses berpantang dengan bertungku, berurut dan sauna.

"Hari ke 15 berpantang. No filter, tiada makeup bila saya di rumah. Sofia tengah tidur so sempat nak ambil gambar kejap. Setakat ini, bersyukur saya semakin sihat secara perlahan. Urut setiap hari, bertungku dan sauna setiap masa selama 10 minit, sudah cukup. Dah turun 8 kg setakat ini, hanya tinggal 3 kg lagi untuk ke berat sebelum hamil," katanya.

Sementara itu, Sarimah memberitahu dia kini masih menyusukan anaknya dan akan kembali bersenam selepas berpantang: "Masih menyusu badan, ada masa susah untuk memenuhi keperluan Sofia, so kena express banyak-banyak. Jadi perasaannya gembira, menangis, gembira, menangis (normal, hormon lah tu)

Klik untuk gambar besar

"Perut saya dah flat dan lembut. Selepas berpantang akan terus workout like crazy," ujarnya lagi yang menerima komen dimana rata-rata turut memuji Sarimah kerana agak cepat menurunkan berat badannya selepas melahirkan puteri sulungnya pada 17 Julai lalu.

Untuk makluman, Sarimah selamat bernikah dengan cucu Yang di-Pertuan Besar Negeri Sembilan ke-10, Tunku Nadzimuddin Tunku Mudzaffar atau Tunku Jamie pada 2 April 2015 dan dikurniakan seorang puteri diberi nama YM Tunku Sofia Najihah Binti Tunku Nadzimuddin.

www.myartis.com / Sumber & foto: Astro Gempak & Instagram Sarimah Ibrahim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA SEPERTI TIDAK PERCAYA" - DAYANG RISAU KEADAAN ANAK DIDIKNYA, SANDRA

"Sebaik mendapat berita mengenai Sandra, saya seperti tidak percaya. Saya sentiasa mendoakan mudah-mudahan dia cepat sembuh dan sihat seperti sedia kala. Saya bersimpati dengan keluarga Sandra dan berharap mereka terus kuat," demikian kata penyanyi Dayang Nurfaizah.

Bekas mentor Sandra Dianne ketika bersaing dalam program realiti, Mentor Legend 2014, Dayang terkejut dan sedih sebaik mendapat tahu kemalangan menimpa penyanyi itu. Dayang berharap dapat melawat Sandra, namun, memahami keadaan bekas anak didiknya itu sekarang, niat itu tidak mampu ditunaikan.

Sabtu lalu, Sandra ditimpa kemalangan ketika dalam perjalanan mengikuti latihan program realiti, Big Stage 2020 di Pusat Konvensyen Antarabangsa Putrajaya (PICC), Putrajaya.

Klik untuk gambar besar

Dalam insiden itu, Sandra bersama seorang lagi penumpang dipercayai sepupunya, dalam perjalanan ke PICC bagi menjalani sesi latihan penuh konsert minggu keempat. Nahas itu berlaku pada jam 2.30 petang.

Sementara itu, sehingga malam tadi, Sandra dilaporkan masih belum sedarkan diri. Perkembangan terkini Sandra disahkan wakil syarikat rakaman, Sony Music, Vea Norman.

Vea memberitahu, keluarga Sandra masih berada di Hospital Putrajaya bagi mengikuti perkembangan terkini penyanyi lagu 'Hey! Kau' itu yang ditempatkan di Unit Rawatan Rapi (ICU).

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUE AZIZ SEDIH & KECEWA ANAKNYA DIGELAR 'ANAK LUAR NIKAH'

Sedih dan kecewa!

Demikianlah perasaan Jue Aziz yang baru-baru ini mengakui telah menikahi gitaris dari Indonesia bernama Bayu Daniels. Semuanya gara-gara tohmahan yang dilemparkan kepada anaknya sebagai 'anak luar nikah'.

Dakwa tukang karut itu lagi, Jue dan Bayu kononnya berkahwin secara rahsia di seberang kerana mahu menutup ‘kewujudan’ anak luar nikah tersebut. Waahh... jahatnya mulut!

"Saya agak kecewa bila mereka kata anak saya anak haram, anak luar nikah. Sebab itu saya senyap dahulu. Its okay, tak pelah orang nak cakap apa pun, teruskan. Yang mengatakan benda bukan-bukan pasal anak saya, terpulang pada mereka.

"Saya nak buat satu video kenapa kami kahwin macam ini dan nak buktikan anak itu siapa sebab orang ramai masih tak percaya, cuma sekarang tiada masa," ujar Jue yang sebak sambil mengalirkan air mata mengenangkan nasib anak angkatnya bernama Darwish yang sudah kematian ibu kandung itu.

Tambahnya, dia tidak pernah terburu-buru membuat keputusan berkahwin kerana menganggap bahawa Bayu merupakan jodohnya.

"Kalau saya senyap takkan saya perkenalkan dia sebagai suami saya. Cuma saya tunggu masa yang sesuai. Kami pun tak rancang untuk berkahwin sebenarnya di sana, tapi keluarga suami suruh cepatkan. Jangka masa dia cuti pendek dan saya pun ada penggambaran. Jadi balik sini baru kami kongsikan," jelasnya yang dipetik sebagai berkata melalui Melodi.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


PENYANYI LELAKI POPULAR DIDAKWA BARU KAHWIN DEK KERANA SUDAH TERLANJUR?

Seorang penyanyi lelaki ketika ini hangat diperkatakan di media sosial selepas dikatakan sudah berkahwin dengan seorang gadis kerana sudah terlanjur.

Memetik portal BOOM, difahamkan penyanyi lelaki itu yang sememangnya menjadi kegilaan ramai gadis. Sumber turut mengirimkan gambar memaparkan penyanyi itu bersama seorang gadis cantik jelita dan kedua-duanya sedondon memakai pakaian serba putih.

Menurut sumber lagi, gadis berkenaan adalah isterinya yang baru sahaja dinikahi dan bukan di kalangan orang dalam industrio hiburan.

Kata sumber lagi, penyanyi yang baru sahaja putus cinta itu berkahwin dengan gadis tersebut disebabkan sudah terlanjur dan mahu menutup perut yang telah membusung kerana hamil anak luar nikah.

Apa-apa pun, jika betul dakwaan yang diberikan oleh pemberi maklumat itu, maka tidak hairanlah selama ini penyanyi ini digelar buaya ataupun playboy oleh bekas teman wanitanya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DALAM PROSES UNTUK DIPINDAHKAN KE WAD BIASA - ISTERI MOHON BERI ZAMANI RUANG BEREHAT

"Suami sudah sedar dan berada di bawah pemantauan doktor. Saya sangat menghargai keprihatinan ahli keluarga, rakan dan peminat yang mengambil berat serta bertanya khabar. Seperti diketahui, ini adalah pembedahan besar, jadi mengambil masa untuk pulih.

"Atas nasihat doktor, suami perlu banyak berehat agar proses pemulihannya berjalan lancar," itulah kata isteri kepada penyanyi Zamani Slam, Nur Juliana Abdul Rani yang berterima kasih atas keprihatinan rakyat Malaysia, selain memohon maaf tidak dapat menerima kehadiran pelawat bagi memberi ruang untuk suaminya berehat.

Sebelum ini, Zamani atau nama penuhnya Zamani Ibrahim, 51, dilaporkan sudah sedar, namun masih berada dalam pemantauan doktor selepas menjalani pembedahan membetulkan tulang belakang akibat penyakit scoliosis di sebuah pusat perubatan swasta di Cheras, kelmarin.

Berkongsi keadaan terkini Zamani, Nur Juliana, 39, meluahkan rasa syukur suaminya sudah sedar dan kini dalam proses untuk dipindahkan ke wad biasa.

Klik untuk gambar besar

Bagaimanapun, katanya, dia mohon kerjasama agar memberi ruang kepada suami memandangkan masih berada dalam keadaan lemah dan perlu banyak berehat.

Katanya, dia tidak dapat menerima kehadiran pelawat dan berharap semua dapat memahami keadaan Zamani.

Terdahulu, penyanyi lagu 'Gerimis Mengundang' itu dimasukkan ke dewan bedah, jam 8 pagi kelmarin. Prosedur pembedahan mengambil masa selama tujuh jam, berakhir jam 3.15 petang kelmarin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN SALAHKAN SYAMSUL SAJA..." - PUTERI SARAH AKUI RINDU SUAMI

"Dua bulan tidak sebumbung, memang ada rasa rindu. Saya masih sayangkan dia, tapi dalam situasi sekarang kami perlu perbaiki keadaan dan diri masing-masing dulu.

"Orang selalu cakap, lima tahun pertama perkahwinan memang akan ada masalah. Jadi, mungkin sekarang ini kami sedang melalui fasa itu dengan ujian yang datang.

"Dalam masa sama, sepanjang tempoh ini juga biarlah kami nak muhasabah diri masing-masing. Ramai cakap saya bodoh keluar rumah. Tapi, mereka tidak tahu saya dijemput mentua.

"Malah, saya keluar secara baik dan minta izin suami. Kenapa saya buat begini? Ini kerana kami perlukan ruang untuk menyelesaikan masalah yang saya anggap besar. Jika terus dibiarkan, ia pasti melarat," kata pelakon Puteri Sarah Liyana.

Klik untuk gambar besar

Rumah tangga pasangan selebriti terkenal, Syamsul Yusof dan Puteri Sarah kembali menjadi bualan ramai apabila pengarah itu mendedahkan mereka tidak lagi tinggal sebumbung sejak dua bulan lalu.

Meminta peminat mendoakan agar perkahwinan yang dibina sejak enam tahun lalu terus berkekalan, Puteri Sarah akui rasa cinta terhadap suaminya tidak pernah pudar, malah sepanjang dua bulan tidak bersama rasa rindu.

Sarah yang kini tinggal bersama keluarga mentuanya berkata sepanjang tempoh dua bulan itu diambil untuk menenangkan diri supaya lebih istiqamah dan sabar. Malah, Sarah berkata dia sibukkan diri dengan berlakon dan perniagaan.

"Setiap malam saya buat solat tahajud dan minta doa untuk perhubungan lebih baik serta memohon diberikan jawapan kepada semua pemasalahan. Malah, saya sibukkan diri dengan terbabit dengan penggambaran telefilem dan drama. Selain itu, saya mengembangkan lagi perniagaan.

"Masyarakat terutama warganet tidak tahu apa saya lalui, jadi mereka boleh cakap apa saja. Bagi saya, setiap orang melalui situasi berbeza. Jangan salahkan Syamsul saja, kerana antara kami masing-masing ada masalah.

"Sebaiknya doakan kami untuk lalui semua ini. Apa pun yang berlaku, saya tetap berada di belakang suami walaupun ada cubaan mengganggu. Ini kerana saya tahu cinta sesama kami masih utuh," ujarnya.

Dalam pada itu, Sarah menyifatkan dirinya sangat bertuah kerana dikurniakan keluarga serta ibu bapa mentua yang baik yang sentiasa memberi sokongan kepadanya.

"Mentua saya terlalu baik. Mereka sangat memahami dan sentiasa memberikan kata-kata semangat. Saya tidak tahu macam mana nak gambarkan lagi kebaikan mereka. Mereka sangat ambil berat dan sayangkan menantu serta cucu," tuturnya.

www.myartis.com / Sumber & foto: Harian Metro, Instagram Puteri Sarah Liyana & Syamsul Yusof

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMLI SARIP & ROSYAM NOR BAKAL BERGELAR DATUK

Sempena Hari Jadi Yang di-Pertua Negeri Melaka, Tun Mohd Khalil Yaakob ke-75, esok, Ramli Sarip dan Rosyam Nor akan menerima Darjah Pangkuan Seri Melaka (DPSM) yang membawa gelaran Datuk.

Perkara tersebut dinyatakan oleh Setiausaha Kerajaan Negeri, Datuk Naim Abu Bakar sekaligus mengumumkannya bahawa kedua-dua artis itu akan menerima darjah kebesaran negeri terbabit pada sesi kedua penganugerahan pingat, Ahad ini.

“Kerajaan negeri menghargai sumbangan mereka dalam dunia hiburan, khususnya di Melaka,” katanya pada media.

Nampaknya, makin ramai artis kita yang bergelar Datuk. Tahniah diucapkan!


PEMINAT HADIAHKAN IPHONE, USOP TERHARU: "SEBELUM INI SELALU JA KAWAN-KAWAN EJEK PHONE SAYA"

"Tak pernah termimpi pon akan pakai 'iphone' sebab saya ni orangnya simple. janji dapat call & Whatsapp cukup. Terharu sangat bila fans bagi hadiah yang saya sendiri tak pernah terfikir akan beli. Sebelum ni selalu ja kawan-kawan ejek phone saya phone biasa.

"Ya la sebab saya tak kisah pon pasai phone. So bila dapat hadiah ni memang rasa mcm tak percaya. Thank you @usopmaniaofficial @usoplovers Love u all," demikianlah tulis penyanyi Usop yang meluahkan rasa terharu selepas mendedahkan dirinya ada menerima hadiah berupa telefon pintar jenama Iphone hasil pemberian daripada para peminatnya.

Menurut Usop, tidak pernah terlintas di fikirannya untuk dia memiliki telefon pintar secanggih itu kerana baginya telefon biasa sudah memadai buat dirinya. Rasa terharu itu dikongsikan oleh menerusi sebuah video berdurasi 59 saat yang dimuat naik di akaun Instagram miliknya.

Klik untuk gambar besar

Dalam pada itu, Usop ynag merupakan naib juara program Big Stage 2020 (BS2020) itu turut mendedahkan dirinya pernah diperlekeh gara-gara hanya menggunakan telefon bimbit biasa.

Melihat di ruangan komen, rata-rata netizen terhibur melihat telatah Usop itu selain turut mendoakan agar penyanyi kesanyangan mereka itu sentiasa sukses pada masa akan datang.

Terdahulu, Usop difahamkan telah pun menerima tawaran lakonan dan bakal bergandingan bersama rakan artis yang juga merupakan juara BS2020, Azzam Sham.

www.myartis.com / Sumber & foto: Media Hiburan & Instagram Usop

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UNTUNGNYA... PELAJAR BAKAL BERTEMU WAK DOYOK, DAPAT RASA NAIK MUSTANG

Apabila dapat peluang untuk bertemu dan menaiki kereta mewah jenis Mustang milik pelakon dan usahawan terkenal Wak Doyok, memang beruntunglah! Begitulah yang terjadi dengan seorang pelajar, Ahmad Syakir Mohd Ghani yang mendapat peluang tersebut. Bak kata perpatah 'Yang bulat tidak datang bergolek, yang pipih tidak datang melayang'.

Ketika dihubungi, Ahmad Syakir atau lebih mesra dipanggil Syakir, 16, menyatakan dia hanya mencuba nasib menghantar kiriman mesej peribadi kepada Wak menerusi akaun Instagram (IG): "Saya sebenarnya salah seorang peminat Wak. Saya amat meminati fesyen dan juga kereta yang dimilikinya.

"Mula-mula tu nampak entri Wak pasal kereta dia, lepas tu saya cubalah balas dekat situ nak cuba nasib. Tak lama kemudian tak sangka yang Wak balas direct message (DM) dan minta 20,000 kicauan (retweet). Rasa macam tak percaya sebab saya berjaya capai lebih daripada 20,000. Awal-awal tu saya rasa tak boleh sampai pun," katanya.

Klik untuk gambar besar

Tambah pelajar Sekolah Menengah Kebangsaan Putrajaya Presint 8 (1) ini, dia dan Wak belum membuat keputusan bilakah mereka akan keluar bersama: "Plan untuk keluar belum tahu lagi bila. Kita tengok bila ada kekosongan masa," katanya lagi.

Terdahulu, Syakir telah berkongsi 'screenshot' perbualan bersama Wak di laman Twitternya. Perkongsian pada 5 Jun lalu telah mendapat hampir 32,000 kicauan dan lebih 28,000 tanda suka (likes).

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUAMI SUDAH MASAK & TAHU SAYA BERJIWA 'LIAR' " - ELLIE SURIATY

Semua sedia maklum mengenai tindakan pelakon dan pengarah Ellie Suriaty Omar yang sejak kebelakangan ini lantang bersuara dan ia menjadi perhatian ramai pihak.

Ellie menerima pelbagai reaksi berbeza, ada yang menyokong malah ada yang melemparkan kritikan terhadap pengarah filem Penanggal itu.

Ketika ditanya sama ada tindakannya yang lantang bersuara mendapat sokongan suami, pelakon Azri Iskandar, Ellie mengakui suaminya risau.

"Azri tahu mengenai apa yang saya lakukan tetapi pada masa yang sama, dia risau. Sebagai suami, dia tak mahu sebarang kejadian buruk bakal terjadi kepada saya.

Klik untuk gambar besar

"Namun begitu, dia sudah masak dengan perangai saya... Dia sudah sedia maklum dan tahu saya merupakan seorang wanita yang berjiwa 'liar'..." seloroh Ellie.

Menerima kecaman akibat tindakannya, Ellie tidak mahu mengambil pusing tentang kata-kata negatif yang diterima.

"Saya tahu ada yang mengecam tindakan saya... Tetapi bagi saya, hanya 15 peratus orang sahaja yang melihat ia dari persepsi negatif. Selebihnya, baki 85 peratus memahami apa yang saya perjuangkan dan menyokong tindakan saya," katanya.

www.myartis.com / Sumber: mStar & Malaysiakini

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA HALAU FASHA SANDHA: "BESOK AKAN TERBUKTI" - NORA DANISH

Semua mengetahui mengenai luahan Fasha Sandha yang mengatakan dirinya itu dihalau daripada sebuah acara fesyen gara-gara seorang selebriti yang enggan melihat kehadirannya di acara tersebut.

Malah selebriti tersebut mahu menarik diri daripada bekerjasama dengan pihak produk tekstil  popular yang menganjurkan acara berkenaan jika Fasha ada pada malam tersebut.

Isu tersebut memang cukup hangat dan mendapat perhatian netizen yang rata-rata mengaitkan nama Nora Danish sebagai artis yang dikatakan tidak senang dengan kehadiran Fasha.

Tidak mahu namanya terus terpalit dengan kontroversi, Nora telah memuatnaik status di laman twitter miliknya berkenaan segala tuduhan yang dilemparkan kepada dirinya.

Malah, Nora juga menerusi ruangan komen di Instagramnya turut membalas komen netizen dengan menyatakan satu hari kebenaran akan terbukti.

Sementara itu, suami Nora iaitu Nedim Nazri dalam kenyataan yang dikongsikan di Instagram menjelaskan dakwaan Fasha bahawa pelakon wanita berkenaan dihalau di atas arahan isterinya adalah tidak benar sama sekali. Nedim juga menyifatkan perkara itu sebagai fitnah.

Klik untuk gambar besar

Dalam pada itu, Nora yang prihatin dengan kenyataan yang diluahkan oleh suaminya itu turut memuatnaik sekeping gambar dengan kapsyen ringkas.

Bahagian komen Instagram Nora Danish juga pastinya menjadi lubuk peminat berbalah menegakkan selebriti kesayangan masing masing.

Erm, nampaknya kedua-dua pihak telah tampil dengan kenyataan mereka tersendiri. Kami tidak tahu apa yang sudah berlaku, tetapi harapnya isu ini tidaklah berpanjangan.

Bagaimanapun, mereka berdua tetap berada di dalam industri yang sama dan cubalah untuk tidak bermasam muka. Harapnya semua mampu berbaik semula atau sekurang-kurangnya perkara ini dapat diselesaikan dengan baik.

www.myartis.com / Sumber: Nora Danish Twitter-IG & Nedim Nazri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


'NURSE IS NOT OUR LEVEL' DISALAH TAFSIR - ZIZAN TAMPIL JELASKAN

Berhubung kenyataannya 'Nurse Is Not Our Level' berkenaan isu penyanyi Linda Rafar dan jururawat di sebuah hospital kerajaan semalam, pelakon dan pelawak terkenal, Zizan Razak tampil menjelaskan maksud sebenar di sebaliknya.

Menafikan frasa 'Nurse Is Not Our Level' ditujukan kepada profesyen kejururawatan secara umum, kata Zizan ayat itu merujuk khusus kepada sikap individual jururawat yang berdepan krisis dengan Linda Rafar.

"Assalamualaikum saya ucapkan kepada nurse yang berada di seluruh Malaysia. Dalam isu 'not our level', saya tidak merujuk kepada pekerjaan ya. Yang saya sampaikan ialah perangai bodoh sombong.

"So tak kisah apa bentuk pekerjaan pun yang bodoh sombong dia bukan level saya termasuk juga rakan artis. Dan kepada yang cuba memanipulasi statement saya terserah. Jumpa di akhirat kelak," kata Zizan.

Klik untuk gambar besar

Salah faham itu tercetus apabila Linda memuatnaik status Instastory semalam menunjukkan butir perbualan bersama Zizan.

Selain menyatakan sokongan terhadap perkara yang berlaku kepada Linda dan ibunya yang kini terlantar sakit, Zizan turut menulis ayat terbabit dalam mesej perbualan itu.

Tanpa diduga, paparan skrin perbualan Zizan dan Linda tular di media sosial hingga menimbulkan rasa tidak puas hati dalam kalangan petugas sektor perubatan.

Dalam perkembangan sama, Linda turut menasihati orang ramai agar tidak membabitkan individu lain dalam kesnya.

"Zizan hanya bagi kata-kata semangat pada Linda dan dia tak ada niat untuk kutuk mana-mana nurse! Tolong jangan bagi tekanan pada orang lain yang backing Linda! Cukuplah. Linda pun tak cakap semua nurse jahat!" ulas Linda.

Terdahulu, Linda memuatnaik keluhan hatinya terhadap layanan biadap seorang jururawat di sebuah hospital di Shah Alam ketika merawat ibunya yang kini sakit.

Keadaan bertambah buruk apabila muncul individu tidak dikenali mengugut untuk meracuni ibu Linda. Bagaimanapun, Linda telah membuat laporan polis.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - SAZZY FALAK & ANAK KEMBARNYA

Gambar terkini anak kembar Sazzy Falak yang bernama Iman Lily & Tiara Rose, yang kini berusia lebih dua tahun. Apa yang menarik, bakat ibunya turut meresap ke jiwa kembar ini apabila mereka sering didedahkan dengan dunia seni.

Klik untuk imej besar...


FAZURA TETAP MAHU PERMOHONAN MAAF - HANS TAMPIL JELASKAN LAGI

"Selaku anak seni yang sudah berkecimpung lebih 10 tahun dalam industri, saya tahu protokol majlis rasmi. Apa yang berlaku sekarang mencalarkan nama baik saya dan suami.

"Selain itu, kiriman mesej dari Hans Isaac memburukkan lagi situasi dan saya memohon agar beliau meminta maaf atas tindakannya," kata aktres Nur Fazura Sharifudin yang tetap dengan pendiriannya.

Fazura mahukan pelakon dan penerbit Datuk Hans Isaac memohon maaf atas dakwaan menghantar kiriman mesej menuduh beliau tidak menghormati artis lain dengan membuat keputusan sendiri 'mengheret' suaminya, Fattah Amin ketika bergandingan bersama sebagai penyampai anugerah di Festival Filem Malaysia ke-30 (FFM30) yang diadakan baru-baru ini.

Menerusi satu kenyataan yang dikeluarkan oleh Universal Music Malaysia yang mewakili Fazura dan suaminya, pelakon Fattah Amin, bintang 'Manisnya Cinta di Cappadocia' itu mendakwa pihak Astro perlu menjernihkan keadaan berkenaan kejutan membawa Fattah selaku penyampai bersama bagi Anugerah Khas Juri FFM30.

Klik untuk gambar besar

Dalam pada itu, Ketua Bahagian Kandungan Astro, Namanzee Harris pula enggan memberi sebarang komen berkenaan isu ini memandangkan ia sedang dalam perbincangan bersama pihak Finas.

"Pihak kami sedang berbincang dengan Finas untuk meneliti semula perkara ini, jadi tidak manis untuk mengulas lanjut berkenaan apa yang terjadi," ujarnya.

Terbaru, Hans menerusi akaun Instagramnya sekali lagi menjelaskan beliau hanya bertanya secara baik dengan Fazura kerana keliru sepatutnya penyampai anugerah semuanya terdiri daripada barisan pemenang FFM yang lalu.

Malah, beliau juga tidak pernah membongkarkan mesej perbualan mereka yang disifatkan peribadi itu kepada mana-mana pihak. Menurut Hans, beliau enggan memberikan lagi sebarang komen mengenai isu ini dan harap penjelasannya itu sudah cukup untuk menjernihkan keadaan.

Rata-rata netizen juga berharap agar Hans dan Fazura dapat menyelesaikan kemelut yang berlaku secara baik. Nampaknya gara-gara salah faham yang berlaku, hubungan baik antara Hans dan Fazura yang terjalin sejak 16 tahun lalu terjejas.

Terdahulu, kekecohan timbul apabila Fazura mendakwa ada pihak yang menuduhnya meletakkan syarat mahu tampil bersama Fattah untuk menyampaikan anugerah pada malam FFM30 Sabtu lalu.

Dalam pada itu, Hans mengakui terkilan dengan tindakan Fazura yang mendedahkan mesej peribadi antara mereka kepada pihak media. Apa salahnya untuk bertemu empat mata sekiranya spekulasi mengenai kemunculan Fattah sebagai penyampai anugerah itu tidak benar. Menurut Hans, beliau hanya akan meminta maaf sekiranya dirinya betul-betul salah.

Industri hiburan di Malaysia ini kecil dan agak tidak elok jika hendak terus bermasam muka. Apa yang berlaku mungkin satu salah faham sahaja, lebih baik kalau dapat bertemu secara empat mata dan selesaikan segala masalah dan rasa tidak puas hati.

www.myartis.com / Sumber & foto: Kosmo & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORMAH DAMANHURI TAK MAHU 'FREEHAIR', PILIH PAKAI RAMBUT RAMBUT PALSU

Pelakon Normah Damanhuri akui dia sudah bersedia dengan apa saja pandangan penonton, selepas memilih untuk tampil dengan imej memakai rambut palsu dalam filem 'Tiga Janda Melawan Dunia'.

Menurut pelakon berusia 68 tahun ini, dia sendiri yang memaklumkan kepada pengarah filem tersebut iaitu Hyrul Anuar untuk menggayakan imej sedemikian.

"Imej saya dalam filem itu memang saya sendiri yang cakap dekat Hyrul nak pakai wig (rambut palsu). Tak ada la sampai nak free hair. Sebab saya rasa pakai wig masih okay lagi... itu saja limit yang saya boleh berikan. Tak apa la, orang nak cakap apa, cakap la... biarlah," jelasnya yang dipetik sebagai berkata kepada mStar.

Filem arahan pengarah muda Hyrul Anuar itu turut dibintangi oleh Raja Azura, Khatijah Tan, Rosnah Mat Aris, Norman Hakim dan dua pelakon baharu iaitu Abbas Mahmood dan Ellyza Azizi. Filem komedi yang akan ditayangkan bermula 19 Mei itu turut menampilkan Khatijah Tan, Raja Azura dan Norman Hakim.

Klik untuk gambar besar

Sementara itu, Normah mengakui mendapat kepuasan dalam lakonan menerusi filem tersebut biarpun penat seharian menjalani penggambaran.

"Penat sangat sebab penggambaran dari pagi sampai ke pagi selama beberapa hari juga. Kalau berlakon drama, kita penat bermain perasaan dan perap jiwa. Tapi yang filem ini penat dengan tenaga sekali. Watak saya pun sangat memenatkan. Tapi sangat seronok. Bagi saya, ada rasa nikmat dan kepuasan," ujarnya.

Berkongsi lagi mengenai wataknya sebagai Rohayu, Normah memberitahu pada mulanya dia berasa segan untuk melakonkan aksi manja biarpun karakter sebenarnya lebih kurang sama.

"Bagi saya, benda (aksi manja) itu untuk tayangan... jadi kita ada la rasa malu dan rasa macam ‘okay ke ini, boleh ke ini’. Ada la rasa macam itu. Tapi saya memang dibantu oleh mereka. Memang la gedik sikit-sikit itu ada, ikutkan watak saya memang begitu, manja sikit-sikit tu ada. Cuma mereka bantu lagi, Insya-Allah menjadi la (watak)," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK MUATNAIK 'BERTIGA' - ADAKAH BEKAS SUAMI AMELINA?

Penyanyi dangdut terkenal, Amelina dikenali sebagai seorang yang bijak menyimpan rahsia apabila kisah peribadi mengenai dirinya sentiasa menjadi tanda tanya termasuk mengenai perkahwinannya dengan bekas suami, Reduan Mahmood yang menjadi kontroversi hampir 20 tahun lalu.

Malah sejak kembali aktif dalam bidang nyanyian sekitar empat tahun lalu, tidak banyak dikongsikan Amelina mengenai kehilangannya namun mengakui statusnya sebagai isteri menyebabkan dia meninggalkan kariernya.

Amelina atau Norazlina Amir Sharipuddin, 44, juga memberitahu dia sudah bercerai dengan bekas suami dan mengambil keputusan untuk kembali aktif sebagai penyanyi.

Terbaharu, anak sulung Amelina itu, Puteri Nur' Athirah memuat naik foto di InstaStory pada Ahad lalu menimbulkan tanda tanya mengenai status terkini penyanyi itu.

Menerusi dua paparan skrin kiriman e-mel kepada mStar, Athirah mengucapkan terima kasih kepada individu yang dipanggil sebagai 'D' dipercayai singkatan untuk Daddy kerana meluangkan masa bersama mereka sekeluarga.

Klik untuk gambar besar

Malah Athirah turut memuatnaik gambarnya bersama Amelina dan seorang lelaki berbaju hitam namun hanya bahagian bahu dan tangan lelaki itu yang kelihatan dalam foto berkenaan.

"Thanks D belanja kita orang makan dan menghabiskan masa dengan kita semua semalam. #d&m #spendtime #lotoflove #luvuD&M," tulisnya.

Bagaimanapun tidak dapat dipastikan sama ada 'D' itu merujuk kepada bapa kandungnya atau individu lain.

Sebelum ini, Amelina dikatakan bakal mendirikan rumah tangga dengan seorang ahli perniagaan pada Disember depan namun penyanyi lagu Rindu itu menyangkal dakwaan tersebut.

Sementara itu, menerusi satu lagi perkongsian di InstaStory, Athirah memuatnaik gambar bahagian kaki miliknya berserta dua lagi individu dipercayai ibu dan bapanya apabila melabelkan 'M' (Mummy) dan 'D' (Daddy) bagi menunjukkan mereka tampil sedondon iaitu berkasut putih.

Remaja itu turut meletakkan tanda pagar #luvuboth pada foto itu dan menyebut Instagram ibunya, @amelinaamirsharipuddin.

Usaha mStar untuk mendapatkan komen Amelina mengenai perkara itu tidak berhasil apabila pengurus yang juga adiknya, Angah tidak menjawab panggilan dan mesej dihantar.

Amelina dan Reduan berkahwin pada 20 Mei 1999 dan sejak mendirikan rumah tangga, penyanyi lagu Rindu itu menghilangkan diri daripada dunia hiburan. Kemudian, pasangan itu dilaporkan bercerai pada 2014.

Hasil perkahwinan dengan usahawan itu, mereka dikurniakan enam cahaya mata iaitu Puteri Nur’ Athirah, 17, Putera Al’ Affiq, 16, Putera Al’ Asyraff, 15, Puteri Nur’ Asyurah, 13, Putera Al’ Arffa, 11 dan Putera Al’ Amzar, 8 tahun.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USTAZ EBIT LEW SEWA BAS HANTAR PELAJAR TERKANDAS PULANG & ZIARAH M DAUD KILAU

Susulan keputusan Kementerian Pengajian Tinggi (KPT) menangguhkan pendaftaran kemasukan pelajar baharu di semua institut pengajian tinggi (IPT) seluruh negara, ramai pelajar yang terkandas.

Isu itu turut menjadi trending di Twitter apabila ramai rakyat Malaysia berganding bahu membantu membantu pelajar yang tidak bernasib baik dengan menawarkan bantuan tempat tinggal sementara, makanan dan tidak kurang juga wang ringgit.

Perkara tersebut turut mendapat perhatian pendakwah terkenal, Ustaz Ebit Lew yang menyuarakan hasrat untuk membantu pelajar-pelajar tersebut dengan menyewakan bas untuk membawa pulang mereka yang terkandas.

Menerusi perkongsian di Facebook dan Instagram, Ustaz Ebit meminta mereka yang memerlukan perkhidmatan tersebut diminta untuk terus menghubunginya.

Klik untuk gambar besar

Perkongsian Ustaz Ebit itu mendapat pelbagai reaksi daripada netizen yang terharu dengan keprihatian yang ditunjukkan oleh pendakwah tersebut serta meluahkan rasa syukur kerana mempunyai seorang pendakwah yang sangat murah hatinya.

Dalam pada itu, netizen turut mendoakan agar urusan beliau dipermudahkan dan usahanya itu dapat meringankan sedikit bebanan yang ditanggung oleh para pelajar yang terkandas kerana mempunyai masalah kewangan.

Sementara itu dalam status lain di Instagram, Ebit Lew mengakui sebak ketika melihat keadaaan penyanyi veteran, Datuk M Daud Kilau saat meluangkan masa menziarahi beliau di rumahnya, di Bagan Datoh, Perak semalam.

Menurut Ebit, meskipun penyanyi yang popular dengan lagu 'Cek Mek Molek' itu sedang uzur namun masih ceria dan semangat melayan tetamu.

"Sebak sayu hati rasa baru ziarah Datuk M Daud Kilau dan datin di Bagan Dato. Walau uzur beliau masih senyum ceria semangat melayan tetamu.

"Sedap laksa. Beliau berdoa bersama-sama tadi. Lemah lembut orangnya. Tak bagi kami balik kalau tak makan. Semua kru kena makan..saya suap beliau. Katanya kali pertama ni kena suap dengan ustaz," ceritanya.

Menerusi perkongsian itu, Ebit memuat naik rakaman video sewaktu melawat M Daud Kilau. Selain itu, Ebit yang turut memberikan sumbangan kepada M Daud Kilau. Dia juga teruja apabila Raja Gelek itu sempat menyanyikan sebuah lagu.

"Alhamdulillah saya berkongsi sedikit hadiah dengannya. Ulang-ulang cakap terima kaseh. Dan banyak sangat ni. Tak nak ustaz susahkan ustaz. Apalah sangat dengan hadiah berbanding doa dari yang baik dan mulia.

"Doakan saya yer. Doakan supaya Dato M Daud Kilau sihat dan diberi kekuatan umur panjang memberi manfaat untuk ummah dan ibadah. Tadi beliau sempat menyanyi bersama. Macam dengar dekat radio lagi. Sedap suara," katanya lagi.

Sebelum ini media melaporkan kesihatan terbaharu M Daud Kilau yang uzur dan memerlukan kerusi roda untuk memudahkan pergerakan sehari hariannya. Penyanyi berusia 82 tahun itu dipercayai mengidap beberapa jenis penyakit termasuk kencing manis dan darah tinggi.

www.myartis.com / Sumber & foto: Rotikaya, Astro Gempak & Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEHADIRAN SHAHIR DALAM PROGRAM AMAL - INI JAWAPAN ERRA

Semua mengetahui pelakon dan penyanyi Erra Fazira hadir bersama bekas peserta Akademi Fantasia Megastar (AF Megestar), Shahir Zawawi dalam program amal di Pusat Kesihatan Mental (Mentari), Hospital Selayang (HS) baru-baru ini.

Ramai mengatakan Shahir hadir bersama Erra yang dikatakan menjalin hubungan rapat itu adalah sebagai gimik meraih perhatian peminat.

Namun semua itu dinafikan sendiri oleh Erra yang memberitahu bahawa kehadiran penyanyi lagu 'Kebahagiaan Dalam Perpisahan' itu bagi menghiburkan pesakit-pesakit di wad psikiatri dan Pusat Kesihatan Mental (Mentari) Hospital Selayang pada 27 Jun lalu adalah atas undangannya.

Erra berkata, dia berbangga dengan Shahir kerana sanggup mengenepikan semua masalah peribadinya demi bersama-sama menjayakan program itu selain membuat persembahan di hadapan pesakit mental.

Klik untuk gambar besar

"Program itu sebenarnya anjuran Persatuan Sokongan dan Kesedaran Penyakit Mental (Miasa) dan saya turut ajak rakan-rakan selebriti termasuk Shahir sekiranya mereka lapang untuk menyertai acara itu.

"Kebetulan dia pun kenal dengan presiden Miasa iaitu Anita Abu Bakar jadi dia pun bersetuju untuk hadir ke acara itu.

"Saya kagum kerana dia sanggup ketepikan apa juga masalah yang sedang dia hadapi dan meluangkan masa bersama-sama pesakit di wad berkenaan," katanya ketika ditemui pada majlis pelancaran program Solidariti Untuk Penyakit Mental anjuran Miasa yang diadakan pada Rabu.

Program itu diadakan bagi mewujudkan kesedaran masyarakat berhubung penyakit mental selain memberi sokongan kepada pesakit-pesakit yang menderita masalah tersebut.

Erra kini aktif dalam kempen dan program bersama Maisa bagi membantu mewujudkan kesedaran mengenai penyakit mental.

Rakaman video pada program itu tular ekoran Shahir yang sudah beberapa bulan menghilangkan diri dari radar industri hiburan selepas tamatnya pentas akhir AF Megastar pada Oktober lalu.

Menerusi satu video yang dimuatnaik agensi Badan Bukan Kerajaan (NGO) itu, kedua-dua selebriti berkenaan menghabiskan masa dengan beramah mesra dan menyampaikan beberapa buah lagu raya kepada pesakit-pesakit di wad berkenaan.

Dalam program tersebut, Erra tampil anggun dengan berbaju kurung berwarna hijau, manakala Shahir berjaket hitam.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HUBUNGAN DENGAN ZARA ZYA - AZLEE KHAIRI AKUI ANGGAP MACAM ADIK

"Sejak kami berganding sama semula dalam drama 'Seadanya Aku' dengan melakonkan babak mesra, ramai peminat mahu kami realitinya bercinta. Apatah lagi, ada kalanya saya buat 'pikat line' dengan membalas komen di Instagram Zara, itu pun kebanyakan peminat ingat kami kini bercinta.

"Malah, bila saya beri penjelasan yang kami tidak ada apa-apa hubungan istimewa, mereka komen mendoakan terbaik pula. Soal perasaan, tidak boleh dipaksa. Walaupun nampak hubungan itu rapat, tidak semestinya kami memang bercinta. Hubungan saya dengan Zara, macam adik dan kakak.

"Sama juga dengan pelakon lain seperti Datin Elvina Mohamad dan Azar yang pernah bekerjasama dengan saya," demikian ujar pelakon Azlee Khairi, 30, yang berharap peminat tidak menyalah tafsir hubungan rapatnya dengan pelakon Zara Zya, 35, sebagai pasangan bercinta.

Azlee atau nama penuhnya Azlee Khairi Zulah Hainee berkata, hubungan antara dia dan Zara dilihat agak rapat kerana sudah kenal lama. Azlee yang kini melonjak dengan drama 'Maaf Tak Indah' bersama Azar Azmi berkata, dia sebenarnya cuba memahami dan berusaha gembirakan peminat.

Klik untuk gambar besar

Menurut Azlee, kelab peminatnya juga tahu situasi sebenar. Ujarnya, dia kini mahu fokus memantapkan semula kerjaya lakonan yang pernah ditinggalkan sebelum ini. Mengulas statusnya sebagai 'suami orang' yang dipersoalkan, Azlee berkata dia selesa jika urusan kerjaya seninya lebih mendapat perhatian berbanding peribadi.

Ditanya juga penerimaannya terhadap gosip, Azlee memberitahu jika 10 tahun lalu, dia mungkin tidak boleh menerima cerita berbaur kisah cinta yang terpalit padanya: "Sekarang, untuk penjenamaan semula saya dalam industri dan kerjaya seni, Alhamdulillah sikit-sikit berkaitan gosip, ia diterima secara positif.

"Keluarga pun sokong pembabitan semula saya sebagai pelakon, dan untuk itu saya cuba melakukan sebaik mungkin kerana tuntutan kerja," kata Azlee pernah berada di puncak popular ketika berlakon drama 'Love You Mr Arrogant' bersama Zara pada 2013 lalu dan kini sibuk dengan penggambaran drama 'Derhaka Cinta Jebat' untuk RTM.

www.myartis.com / Sumber & foto: Harian Metro, Instagram Azlee Khairi & Zara Zya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENYATAAN ALTIMET MAHU BERI 'BUKU LIMA' - IQRAM BERI RESPON

Semua pasti mengetahui yang penyanyi Altimet baru-baru ini menerusi laman Twitternya dalam nada bengang memberikan amaran yang agak keras kepada pelakon kontroversi, Iqram Dinzly.

Dalam kenyataan itu, Altimet memberitahu beliau tidak boleh bayangkan apakah kemudaratan yang akan berlaku sekiranya Iqram tiba-tiba naik ke atas pentas dan 'menceroboh' persembahannya ketika di AJL 32.

Tidak mahu terus berdiam diri dan seakan tidak gentar dengan amaran yang diberikan, Iqram telah tampil membalas kenyataan Altimet.

Bagaimanapun, ada sesetengah netizen yang berpendapat teguran Altimet itu adalah wajar. Kita haruslah menghormati orang lain ketika mereka melakukan persembahan.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


27 GAMBAR - ZAIN SAIDIN SAMBUT BIRTHDAY YANG KE-33

Sambutan ulangtahun kelahiran suami Rozita Che Wan, Zain Saidin yang ke-33 telah diadakan semalam dengan meriahnya. Untuk makluman, Zain genap usia 33 tahun pada 23 Februari lalu.

Selain ahli keluarga, majlis tersebut turut dihadiri rakan terdekat dan juga selebriti yang lain.

Apa pun, semoga keluarga ini akan terus dilimpahkan rezeki dan dipermudahkan segala urusan.

Klik untuk gambar besar

Foto: Rozita Che Wan IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SAMAN ALIFF SYUKRI... RM1 BILION!" - PENDAKWAH DAKWA TERHINA, TAK KISAH MUFLIS

"Saya akan jumpa peguam saya di Malaysia untuk membawa kes saman ke atas Aliff Syukri dan akan tuntut RM1 bilion. Saya akan saman RM1 bilion! Saman ini kerana menghina saya dan pihak kami telah mengambil kenyataan serta bukti untuk membuat saman malu terhadap Aliff Syukri.

"Kalau dia saman saya dan andainya kalah atau muflis saya tak kisah sebab dah biasa dengan miskin," kata pendakwah bebas Ustaz Abu Syafiq Al-Asy'ary dalam sesi live di Facebook miliknya baru-baru ini.

Ustaz Abu Syafiq bertegas mahu menuntut saman malu terhadap usahawan kosmetik popular Datuk Seri Aliff Syukri. Saman itu merujuk kepada sesi live Aliff Syukri yang didakwa telah menghina dan memalukannya.

Kenyataan itu dinyatakan selepas sesi live dan sidang media Aliff Syukri pada Isnin. Abu Syafiq sebelum ini mempertikaikan tentang kesahihan status halal salah satu produk yang dikeluarkan syarikan Aliff Syukri.

Klik untuk gambar besar

"Saya ada mempersoalkan tentang salah satu produknya yang belum ada sijil halal dari Jabatan Agama Islam (Jakim). Sijil halal yang ditunjukkan ketika sesi live bukan produk yang saya maksudkan tetapi produk lain," jelasnya.

Tambah Abu Syafiq, sebagai ahli agama yang bertauliah, teguran yang disampaikan demi kebaikan semua pihak termasuk Aliff Syukri sendiri: "Saya pun tak nak gaduh sangat, nak bagi teguran saja sebagai orang yang bertauliah. Salahkah saya menyebabkan dia membuat permohonan maaf?

"Selepas Aliff Syukri memohon maaf, dengan itu saya juga memohon maaf dan membuang video saya terdahulu. Tetapi lawan tetap lawan," tegasnya.

Aliff Syukri pada Isnin menuntut permohonan maaf daripada Abu Syafiq yang melemparkan fitnah dan mengajak orang awam memboikot perniagaannya.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - RAGAM ERMA FATIMA DI THAILAND

Kenangan menarik Erma Fatima ketika bertandang ke Bangkok, dan kemudiannya ke Pattaya, Thailand . Sebelum itu, Erma sempat ke Jakarta, Indonesia untuk sesi uji bakat mencari bakat baru dalam bidang lakonan.

"The best transport kat sini. Cuma rasa nyawa macam nak melayang... jammed kat sini worst dari Jakarta. Tutut lah penyelamatnya. Last day di Bangkok... esok dah nak ke Pattaya. Bye bangkok," ujar Erma melalui Instagramnya.


BAPA CITA CITATA MENINGGAL DUNIA

Penyanyi Indonesia yang popular dengan lagu 'Sakitnya Tuh Disini' iaitu Cita Citata atau nama sebenarnya Cita Rahayu, 21, telah kehilangan bapanya Isnin lalu.

Bapanya meninggal dunia akibat serangan kanser selepas dua bulan terlantar sakit.

Berikutan itu, Cita menangguhkan persembahannya di Pontianak, Kalimantan dan bergegas pulang ke Bandung untuk memberikan penghormatan terakhir.

Bapa Cita iaitu bekas pengusaha kasut, Herdi Suwito dikatakan sudah lama menderita penyakit kanser dan dirawat di sebuah hospital di Bandung.

Klik gambar untuk size besar

Cita menerusi akaun sosial Instagram miliknya berkongsi berita duka itu namun menerima perkhabaran sedih itu dengan hati yang tenang.

"Ayah sekarang sudah tidak menderita menahan sakit lagi... Semoga roh ayah tenang di syurga. Cita sayang ayah," tulis Cita.

Penyanyi terbabit bukan hanya popular di Indonesia turut mencetuskan fenomena di Malaysia selepas 'Sakitnya Tuh Disini' menjadi siulan ramai.

Kisah peribadinya juga hangat diperkatakan berikutan status janda pada usia 18 tahun.

Takziah kami ucapkan.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KESAKITAN BUKAN PENGHALANG HIBURKAN PEMINAT - ZAMANI GEMBIRA DAPAT BERAKSI DI 'KAMPUNG' SENDIRI

Sempena sambutan Tahun Baru 2023 malam tadi, penyanyi Zamani Slam telah menjayakan sebuah konsert yang berlangsung di Datum Jelatek dimana ia turut dijayakan oleh Datuk Hattan, Fredo, Amir UK's, Alina Hassan dan Farazila.

Selepas diundang membuat persembahan pada awal Disember lalu dilokasi sama, kemunculan Zamani yang menyampaikan lagu 'Gerimis Mengundang', 'Nurkasih' dan 'Kembali Terjalin' itu nyata mendapat perhatian hebat daripada hampir 1,000 peminat yang hadir.

Menurut Zamani, dia perlu berjaga-jaga dari melakukan aktiviti seperti menunduk, membongkok dan kerja berat yang lain. Tambahnya lagi, dia akan melakukan pemeriksaan semula selepas ini bagi mengenal pasti punca sebenar penyakitnya.

"Banyak juga yang terbatas. Sakit pula 'on and off' datang. Macam malam ini kaki saya bengkak namun saya gagahkan juga buat persembahan. Saya pun dah jumpa doktor untuk pemeriksaan takut masalah jantung tapi Alhamdulillah tiada apa-apa.

Klik untuk gambar besar

"Ini antaranya kesan-kesan dari pembedahan yang dilakukan sebelum ini. Dah dekat seminggu lebih jadi begini. Saya juga ingin menjelaskan bahawa doktor sarankan saya untuk aktif dan bukan duduk berdiam diri begitu sahaja.

"Bagaimanapun ia tidaklah bermakna saya boleh terlalu lasak. Memadailah jika 50:50. Saya juga masih mengalami masalah sekiranya menyanyi lagu bernada tinggi mahupun rendah," jelasnya.

Dalam pada itu, Zamani turut meluahkan perasaan gembira dapat beraksi di 'kampung' sendiri dan dapat melihat wajah-wajah yang dikenalinya, ibarat menghiburkan orang-orang kampung sendiri.

"Nampak perubahan yang sangat ketara di lokasi yang saya membesar sebelum ini," katanya.

  ________ IKLAN ________ JUALAN TERBESAR 1.1 TAHUN BARU 2023.. - - Dapatkan pelbagai barangan dengan potongan diskaun KAW KAW dalam jualan 1.1. Tahun baru 2023 mulai 12 malam ini. Jangan terlepas tawaran gilang gemilang yang hanya muncul setahun sekali.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PEMINAT PUJI CANTIK BERGAUN MERAH - KAMAL ADLI & UQASHA NIKAH MINGGU INI?

Pasangan selebriti Kamal Adli dan Uqasha Senrose sejak beberapa hari lalu dikhabarkan bakal bernikah tidak lama lagi. Lebih menguatkan lagi desas-desus berkenaan apabila Kamal dilihat mengambil ukuran baju bersama dua jenama pakaian popular.

Manakala Uqasha pula, dia menganjurkan majlis bridal shower (meraikan bakal pengantin) di sebuah restoran bersama adik-beradik dan sepupunya baru-baru ini.

Terkini, Uqasha dilihat sekali lagi tampil dalam satu majlis bridal shower bertemakan gaya Sepanyol di sebuah kediaman di ibu negara dan kelihatan anggun mengenakan busana gaun kembang dan beropol berwarna merah.

Klik untuk gambar besar

Lebih menjadi perhatian, Uqasha atau nama sebenarnya Nik Zaris Uqasha Nik Sen, 29, turut bergambar di sebuah pelamin mini yang direka khas untuk majlis tersebut.

Di ruangan komen, rata-rata netizen meneka majlis perkahwinan Uqasha dan Kamal bakal berlangsung minggu ini. Bagaimanapun, setakat ini masih tiada pengumuman rasmi daripada Kamal mahupun Uqasha mengenai tarikh hari bahagia mereka.

Terdahulu, pasangan tersebut yang melangsungkan pertunangan pada April lalu bagaimanapun enggan mendedahkan tarikh majlis pernikahan mereka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ISTERI RAHMAT RABBANI MENINGGAL DUNIA AKIBAT COVID-19

Takziah kami ucapkan kepada anggota kumpulan nasyid Rabbani iaitu Rahmat dimana isterinya, Norazlina A Rahman, 49, telah meninggal dunia akibat Covid-19.

Rahmat atau nama sebenarnya Ahmad Shafie yang berkongsi berita sedih itu berkata isterinya dikejarkan ke hospital selepas sesak nafas pada Rabu lalu.

"Isteri saya meninggal dunia pada jam 5.25 pagi tadi di Hospital Selayang. Punca kematian adalah akibat Covid-19. Pada masa sama, isteri saya juga menghidap masalah buah pinggang dan darah tinggi," katanya.

Menurut Rahmat, dia juga sebelum ini disahkan positif Covid-19 dan perlu menjalani kuarantin di rumah.

"Saya disahkan positif selepas menjalani ujian calitan (swab) pada 11 Januari. Tapi, kuarantin di rumah bersama isteri dan empat anak kami. Setakat ini, anak-anak saya masih lagi negatif dan mereka juga tidak menunjukkan sebarang gejala," jelasnya.

Sebelum ini, Allahyarham Norazlina juga dilaporkan mengalami kelumpuhan separuh anggota badan selepas jatuh di bilik air pada Mac tahun lalu.

Difahamkan, jenazah Allahyarham Norazlina dikebumikan di Tanah Perkuburan Islam Seksyen 9 Kota Damansara pada jam 2 petang hari ini.

Allahyarham meninggalkan suami dan empat cahaya mata, Nur Aliah Natasha, 22, Mohd Arif Iskandar, 21, Mohd Arif Haikal, 19 dan Mohd Risqy, 12.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI SARAH SAMBUT HARI LAHIR: "JAUHKAN PERKARA TAK ELOK... GANGGUAN JIN & SYAITAN"

"Doakan kesejahteraan keluarga Sarah, bahagia dunia akhirat dan rumahtangga saya berkekalan hingga ke jannah. Semoga tahun 2021 Sarah dan keluarga bertambah baik dan dijauhkan dari perkara-perkara yang tidak elok... mohon dijauhkan dari gangguan jin dan syaitan. Amin!

"Selamat ulang tahun buat diri ini yang selalu berjuang tak kenal lelah, berharap semoga Allah selalu permudahkan segala urusanku. Sarah tak minta banyak cuma nak minta semua tolong doakan tahun 2021 Sarah lebih baik dari 2020 ni," demikianlah tulis pelakon Puteri Sarah Liyana.

Sempena ulang tahun kelahiran ke-35, Sarah menerusi laman Instagram telah memohon orang ramai dan peminat mendoakan supaya rumah tangganya bersama pelakon dan pengarah filem Syamsul Yusof berkekalan hingga ke akhir hayat.

Dalam entri yang sama, Puteri Sarah turut berharap agar ikatan perkahwinannya itu dilindungi oleh Allah dan dijauhkan daripada sebarang gangguan dan anasir jahat.

Klik untuk gambar besar

Bersama kapsyen tersebut, dia turut memuat naik video meraikan ulang tahun kelahirannya bersama dua anak iaitu Syaikhul Islam dan Summayah serta keluarganya di sebuah hotel di Kuala Lumpur. Bagaimanapun, Syamsul tidak kelihatan dalam video tersebut.

Pada September lalu, kisah rumah tangga pasangan selebriti Syamsul Yusof dan Puteri Sarah Liyana didakwa sedang bergolak mendapat perhatian netizen.

Sebelum ini, Syamsul, 36, mengakui bahtera rumah tangga yang dibina berhadapan masalah dan mereka dalam proses memperbaiki hubungan dengan mendapatkan nasihat daripada pihak sepatutnya.

Namun, Syamsul atau nama penuhnya Mohd Syamsul Mohd Yusof menegaskan kehadiran Sarah di pejabat agama pada 18 September lalu bukan untuk bercerai. Pengarah filem 'Munafik' ini juga tanpa berselindung mengakui sudah tidak tinggal sebumbung bersama isterinya.

"Semua orang pun tahu dia pergi ke pejabat agama tapi bukan sebab kami nak bercerai. Cuma tiada jalan lain, kami perlu mengambil nasihat daripada kaunseling.

"Kami masih dalam proses memperbaiki hubungan. Saya tidak boleh cakap lebih soal rumah tangga tapi apa yang boleh saya cakap... dia seorang isteri yang baik.

"Yang penting sekarang ini anak-anak. Mungkin sebab saya terlalu obses dengan kerja saya. Jadi seperti penyakit... saya jadi gila dengan kerja saya," ujarnya sebelum ini.

Untuk makluman, Sarah dan Syamsul berkahwin pada 8 Mac 2014 dan dikurniakan dua orang cahaya mata iaitu Syaikhul Islam, 3, dan Summayah yang kini berusia setahun.

www.myartis.com / Sumber & foto: mStar & Instagram Puteri Sarah Liyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARRIS BABA JELAS SALAH FAHAM: "SAYA BUKAN MAHU BERHENTI TERUS"

"Sejujurnya, saya bukan mahu berhenti terus. Saya ada perancangan lain dalam dunia muzik tetapi bukan dalam masa terdekat. Sekarang saya nak fokus dengan kerja dan keluarga. Saya mengambil perkara ini untuk mengucapkan selamat tinggal untuk sebentar sahaja.

"Sebelum ini, percubaan saya kurang menjadi dengan syarikat lama dan saya juga ada kerja baru di Kota Kinabalu yang saya perlu berikan fokus," demikian kata penyanyi Harris Baba yang menjelaskan dia bukannya mahu meninggalkan dunia muzik secara keseluruhan.

Mempunyai perancangan lain buat masa ini, Harris mahu memberikan fokus terhadap bisnes dan mempunyai impian untuk terus membabitkan diri dalam bidang muzik di masa akan datang.

Mengakui berlakunya salah faham mengenai kenyataannya sebelum ini, Harris menjelaskan perkara terbabit menerusi sebuah temu bual bersama penyampai radio Anna Aljuffrey di stesen radio GEGAR menerusi segmen Carta Hits GEGAR yang di muatnaik di laman Instagram GEGAR.

Klik untuk gambar besar

www.myartis.com / Sumber & foto: Astro Gempak & Instagram gegar.my

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGURUS MEDIA SOSIAL IBU NEELOFA AKUI SALAH, MOHON MAAF - NETIZEN DAKWA DIA JADI 'KAMBING HITAM'

Ibu selebriti popular Noor Neelofa iaitu Datin Noor Kartini hangat diperkatakan semalam selepas perkongsian di InstaStory yang dipercayai mempertikaikan titah Sultan Johor, Sultan Ibrahim Sultan Iskandar.

Tampil menjelaskan situasi sebenar perkara itu, Noor Kartini berkata ianya merupakan kecuaian salah seorang pekerja yang menguruskan media sosialnya itu.

Terkini, seorang wanita merupakan pengurus media sosial Noor Kartini dikenali Zulshafiqah Zulkafli telah tampil memohon maaf berhubung perkongsian tular itu menerusi laman Instagram.

Klik untuk gambar besar

Zulshafiqah mengakui tersilap memuat naik perkongsian berkenaan serta menjelaskan penulisan itu bukanlah ditulis olehnya mahupun Noor Kartini tapi diambil daripada sumber lain sebagai rujukan sahaja.

"Dengan ini, saya Zulshafiqah Zulkafli, Pengurus Media Sosial bagi akaun Instagram Datin Noor Kartini Noor Mohamed menyatakan permohonan maaf saya kepada Duli Yang Maha Mulia Seri Paduka Baginda Al-Sultan Abdullah Ri'ayatuddin Al-Mustafa Billah Shah Ibni Sultan Haji Ahmad Shah Al- Musta'in Billah, Sultan Johor, Sultan Ibrahim ibni Almarhum Sultan Iskandar dan seluruh Kerabat DiRaja Johor, serta Datin Noor Kartini Noor Mohamed dan seluruh keluarga.

"Saya dengan ini bahawasanya ingin menyatakan permohonan maaf saya berkenaan isu yang tular di media sosial hari ini (semalam) berhubung tangkap layar di media sosial Instagram Datin Noor Kartini Noor Mohamed. Saya secara jujur ingin menjelaskan keadaan sebenar yang berlaku. Saya adalah Pengurus Media Sosial akaun Instagram Datin Noor Kartini dan tersilap memuat naik tangkap layar.

"Tangkap layar itu adalah bertujuan untuk rujukan saya sahaja, tiada sebarang niat untuk dimuat naik di Instagram Datin Noor Kartini mahupun Instagram peribadi saya. Saya juga mahu menjelaskan, gambar dan tulisan asal yang dipaparkan adalah bukan dari penulisan saya mahupun Datin Noor Kartini sendiri," tulisnya.

Dalam hantaran sama, Zulshafiqah menjelaskan bahawa dia sudah memberi kenyataan dan kerjasama kepada pihak polis yang melakukan siasatan: "Saya juga sudah memberi kenyataan dan kerjasama sepenuhnya kepada pihak polis bagi membantu menyelesaikan siasatan berhubung isu yang tular ini.

"Saya juga dengan rendah diri memohon maaf kepada Datin Noor Kartini Noor Mohamed serta keluarga di atas kecuaian saya yang menimbulkan masalah kepada Datin Noor Kartini sekeluarga. Dengan ini saya berjanji tidak akan mengulangi kesilapan yang sama dan sekali lagi memohon maaf atas keralatan dan kesilapan yang berlaku," jelasnya lagi.

Bagaimanapun, ada segelintir netizen meragui kesahihan cerita wanita itu serta hairan kerana hasil tinjauan mendapati wanita berkenaan dilihat tidak seperti memegang jawatan sebagai pengurus media sosial. Tidak kurang juga ada netizen mendakwa wanita tersebut menjadi 'kambing hitam' serta menerima bayaran bagi menutup kesalahan.

Hasil tinjauan di akaun Instagram Zulshafiqah, mendapati wanita berkenaan bukanlah pengguna Instagram yang aktif memandangkan hantaran terbaru yang dimuat naiknya di platform media sosial itu pada 22 Mei lalu. Sebelum itu, Zulshafiqah juga tidak aktif memuat naik hantaran di 'feed' Instagram dan kali terakhir dibuatnya pada 2 Ogos 2018.

Terdahulu, Noor Kartini berkata dia juga telah membuat laporan polis berhubung perkara tersebut dan akan memberi kerjasama sepenuhnya. Kartini turut memohon maaf kepada Sultan Johor di atas kecuaian yang dilakukan oleh pekerjanya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAD ZAINAL SAHKAN SUDAH BERCERAI DENGAN FALIQ SELEPAS 7 TAHUN BERSAMA

"Betul, kami sudah bercerai," itulah kata pelakon Nad Zainal yang mengesahkan sudah pun bercerai dengan suaminya, Muhammad Faliq selepas tujuh tahun mendirikan rumah tangga.

Nad bagaimanapun enggan mengulas lanjut mengenai hal perceraiannya itu serta mengatakan keadaannya baik-baik sahaja. Dalam pada itu, Nad memberitahu hubungannya dengan suami masih baik dan dia kini mahu memberi fokus pada kerjayanya.

"Saya baik-baik saja. Tapi saya minta maaf sebab kami dah bersetuju tak nak kongsi lebih lanjut. Minta maaf sangat. Sekarang ini anak-anak dengan saya. Hubungan dengan bekas suami juga baik. Saya okay saja. Saya nak kerja saja sekarang," jelasnya.

Untuk makluman, Nad dan Faliq mendirikan rumah tangga pada 18 Disember 2015. Hasil perkahwinan tersebut, pasangan itu dikurniakan dua cahaya mata, Fahad Ibrahim (lelaki), 6 dan Budi Kalsom (perempuan) kini berusia setahun.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SELAMAT BERSALIN - AWIE TIMANG ANAK KEENAM, BAYI LELAKI

"Segala puji-pujian buatMu, Kau makbulkan hajatku, hari ini 6 petang bertemu, oh 9 bulan ku tunggu, Syukur keduanya sihat selalu. Bahagia ku dengan kehadiran mu, menambah seri didalam Istana ku, Terima kasih oh Tuhan ku! Aku sayu!," tulis penyanyi, pelakon dan penerbit, Datuk Awie apabila dia selamat menimang cahaya mata keenam pada petang semalam.

Perkara ini dizahirkan menerusi status Facebooknya yang dikongsi pada malam tadi. Perkongsian status itu menerima reaksi gembira daripada rakan-rakan dan kenalan. Malah, di sebalik banyak ucapan tahniah yang diterima turut mendedahkan Awie menimang cahaya mata lelaki.

Ktika dihubungi menerusi mesej aplikasi WhatsApp, Awie, 53, bagaimanapun belum memberi sebarang komen sehingga kini. Terdahulu Awie pernah memberitahu keadaan isterinya dan bayi mereka berada dalam keadaan sihat.

Awie yang berkahwin dengan Datin Sharifah Ladyana Syed Samsuddin, 34, pada Oktober 2016 itu turut memohon doa semoga segala urusan dipermudahkan.

Klik untuk gambar besar

Pada sidang media filem pertama syarikatnya Rumah Produksi Merah berjudul '10 Tips Tipu Bini' awal Januari lalu, Awie mengakui bersyukur, gembira dan menyifatkannya mendapat rezeki berganda.

"Naskhah ini ibarat rezeki yang lahir pada Januari. Filem ditayangkan pada 7 Januari manakala, anak pada pertengahan bulan. Alhamdulillah, ini dua rezeki Allah beri kepada saya. Saya doa banyak-banyak moga filem ini berjaya.

"Saya tak sangka percaturan Allah sangat baik, yang mana  filem ini tayang pada bulan sama bayi saya akan dilahirkan. Kalau tak bersyukur lagi, tak tahulah," katanya.

www.myartis.com / Sumber & foto: Harian Metro, Instagram Datuk Awie & Datin Sharifah Ladyana Syed Samsuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNANG SANGGUP JUAL LEMANG KUMPUL DUIT KAHWIN - ELISYA SANDHA RASA TERHARU

Pelakon Elisya Sandha menerusi laman Instagram miliknya telah memuat naik gambar lemang dan rendang yang dihantar oleh tunangnya, Uzair Haqimy.

Dalam entri tersebut juga, adik kepada pelakon Fasha sandha itu meluahkan rasa terharu apabila tunangnya itu sanggup berniaga lemang untuk kumpul duit bagi majlis perkahwinan mereka nanti.

Difahamkan, tunangnya yang juga anak kepada penerbit dan pelakon Sheila Rusly itu menjual lemang sempena Ramadan dan Syawal ini.

Klik untuk gambar besar

"Salam sahur  encik tunang ada hantar @lemangketukketukramadhan untuk kita cuba tadi  sedap! Korang kena try! Tak raya lah kalau tak ada lemang!! All the best I doakan you selalu @uzairhaqimy69 katanya nak cari duit kahwin (sweet kan? Suka buat orang touching)," tulis Elisya.

Perkongsian Elisya itu mendapat komen balas daripada Uzair yang sangguup melakukan apa sahaja demi masa depan keluarga mereka yang akan dibina kelak.

Terdahulu, Elisya dan Uzair mengikat tali pertunangan pada 31 Januari lalu dan merancang untuk bernikah pada awal tahun hadapan.

www.myartis.com / Foto: Instagram Elisya Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENANTIAN 15 TAHUN REMY ISHAK BERBALOI - AKHIRNYA JULANG TROFI FFM31, SAMPAI MENGGELETAR

Alhamdulillah... tahniah kami ucapkan kepada pelakon Remy Ishak atas kemenangannya apabila menjulang trofi Pelakon Pembantu Lelaki Terbaik di Festival Filem Malaysia ke-31 (FFM31) malam tadi, selepas 15 tahun menanti.

Remy menyifatkan penantiannya selama 15 tahun itu berbaloi, apabila sebelum ini pernah tiga kali tercalon dalam anugerah berprestij itu namun rezeki tidak berpihak kepadanya.

"Syukur Alhamdulillah. Memang rezeki saya tahun ini. Jujuarnya bukan senang untuk terima penghargaan ini. Tahun ini merupakan pencalonan keempat saya dan akhirnya saya berjaya bawa pulang juga trofi berprestij ini. Tetapi saya tidak nafikan calon lain juga tidak kurang hebatnya," katanya.

Klik untuk gambar besar

Memenangi anugerah tersebut menerusi filem 'Sangkar', Remy berkata ia menjadi satu kenangan istimewa buat dirinya dan dia sememangnya menantikannya.

"Memang saya tak jangka langsung dan sampai sekarang ini pun masih menggeletar. Anugerah ini bagi saya sangat istimewa. Memang saya menantikannya," ujarnya.

Terdahulu, Remy pernah tercalon dalam kategori Pelakon Harapan Lelaki Terbaik pada FFM 23 menerusi filem 'Evolusi KL Drift 2'. Seterusnya, Remy turut tercalon dalam kategori Pelakon Lelaki Terbaik pada FFM 24 menerusi filem 'Nur Kasih The Movie'. Kali terakhir Remy tercalon dalam kategori Pelakon Lelaki Terbaik pada FFM 30 menerusi filem 'Pulang'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF AZIZ DIDAKWA MABUK DAN DIBERKAS POLIS

Gara-gara mabuk, penyanyi dan pelakon Aliff Aziz didakwa oleh berita mediacorp yang berpengkalan di Singapura ditangkap semalam (10 Nov) kerana mengganggu ketenteraman di tempat awam.

Bila ditanya media, polis Singapura (SPF), mengesahkan bahawa seorang lelaki berusia 28 tahun ditangkap bagi menjawab mengenai dua video viral, membabitkan penyanyi tersebut.

"Dia ditangkap kerana mengganggu ketenteraman awam apabila mabuk, di bawah Seksyen 14(2)(b) Akta Kawalan Arak. Lelaki itu juga bergelut dengan para pegawai semasa mereka cuba menangkapnya. Siasatan polis masih dijalankan," demikian menurut kenyataan polis.

Untuk info, petang semalam dua video yang menunjukkan seorang lelaki menyerupai Aliff Aziz bergelut dengan pegawai polis di kawasan Orchard Road hingga menjadi viral.

Klik untuk gambar besar

Melalui video itu, Aliff dilihat bergelut dengan dua pegawai polis di persimpangan jalan Claymore Road... Aliff juga didakwa menjerit-jerit pada polis, meminta agar mereka bercakap dengan bapanya.

"Ada orang pukul abang... ayah tolong abang ayah," jerit Aliff pada telefon bimbitnya ketika polis bergelut mahu menangkapnya

Sebelum ini, Aliff juga bakal dihadapkan di Mahkamah Negara pada 19 November nanti bagi sebutan kes curi, di mana dia dituduh mencuri wang milik seorang pelakon dan ahli politik Indonesia bernama Raja Yunika Perdhana Putri.

Dia juga berdepan satu lagi kes mencuri sekotak rokok Marlboro dan pemetik api milik seorang lelaki di Starbucks Plaza Singapura. ---- Sumber: mediacorp.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMI KELANGSUNGAN HIDUP KETIKA PKP - MUSTAQIM BAHADON BERNIAGA SAMBAL

Demi meneruskan kelangsungan hidup, pelakon Mustaqim Bahadon, 35, tawakal mengusahakan perniagaan sambal, sekalipun perasaan bercampur baur dengan apa sahaja kemungkinan yang berlaku dalam situasi semasa wabak COVID-19.

Sambal diberi nama Nasi Lemak Tepi Jalan (NLTJ) diusahakan bersama rakan kongsi, Datuk Nurulhidayah Ahmad Zahid. Pelakon 'Pujaan Hati Kanda' itu perlu keluar rumah setiap hari bagi memastikan perjalanan perniagaannya berjalan lancar sejak tempoh Perintah Kawalan Pergerakan dikuat kuasa.

"Ada hikmah tersembunyi ketika golongan seni terputus rezeki. Ada yang diberi peluang menjana pendapatan lain untuk meneruskan hidup. Menerusi perniagaan ini, saya dapat membuka peluang kepada masyarakat menjadi ejen jualan.

"Bagaimanapun, saya tetap utamakan perlindungan diri dalam rancak berniaga. Saya akui, keluar rumah dengan perasaan kecut perut, setiap hari. Kita tahu virus COVID-19 sangat bahaya dan tidak boleh dijangka, bimbang juga mendapat jangkitan.

"Saya bertemu dengan ramai pelanggan, tak tahu tahap kesihatan mereka, jadi penjarakan sosial kena jaga. Topeng muka sentiasa kena pakai. Saya sentiasa basuh tangan guna cecair pembasmi kuman dan elak bersalaman," ujarnya.

Klik untuk gambar besar

Anak kelahiran Kangar, Perlis itu berkata, dia tak akan lepas tangan pada saat jualan pek sambal yang memudahkan pelanggan memasak semakin mendapat perhatian: "Saya gementar jika tak uruskan perniagaan. Tempahan masuk banyak, jadi saya perlu memikul tanggungjawab. Lebih lagi, saya pengasas produk ini.

"Lagi pun, saya masih muda, tak kisah buat kerja daripada awal hingga akhir, walaupun ada kakitangan yang menguruskan jualan dan data pelanggan. Jika memandu lori, ibaratnya tugas pemandu pun saya akan pikul. Saya juga akan balas mesej pelanggan dan urus akaun Instagram (IG) perniagaan.

"Beli barang masak sambal pun saya buat dan seterusnya, dihantar ke kilang. Saya kena pantau, sambal yang dimasak cukup piawaian atau tidak. Kupas bawang pun saya akan selia, berapa tekanan api yang diguna untuk memasak hingga ke hal pembungkusan. Proses akhir penghantaran kena jaga," tuturnya.

Katanya, ramuan sambal yang dikomersialkan itu daripada resipi arwah ibu rakannya: "Rakan saya itu juga turut menguruskan soal kilang dan pengeluaran," katanya yang bertuah kerana teman artis membantu mempromosikan perniagaannya.

www.myartis.com / Sumber & foto: Berita Harian & Instagram Mustaqim Bahadon

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM SEDIA BERTUDUNG, SUAMI TAK DESAK - FASHA MINTA PEMINAT DOAKAN

"Ramai yang suka melihat saya bertudung pada Ramadan lalu dan mengharapkan saya kekal berhijab. Saya sangat menghargai harapan dan doa mereka. Buat masa ini, saya masih lagi belajar dan beri saya masa kerana banyak yang perlu diperbaiki. Secara jujur, saya bimbang untuk bercerita mengenai soal tudung kerana takut disalah erti.

"Namun, saya tetap berusaha untuk melakukan yang terbaik. Doakan saya," ujar pelakon Fasha Sandha, 35, yang menjelaskan dia belum bersedia dan masih dalam proses belajar memakai tudung dan meminta peminat mendoakan yang terbaik buat dirinya.

Tambah Fasha, suaminya pelakon Aidil Aziz juga tidak pernah mendesaknya untuk memakai tudung: "Aidil tidak memaksa atau mendesak, malah dia memberikan saya kebebasan kerana tahu apa yang terbaik untuk saya. Aidil memberikan ruang untuk saya belajar dan berubah perlahan-lahan".

"Iman kita ada turun naiknya. Jadi, lebih baik saya tetapkan hati terlebih dahulu sebelum membuat sebarang keputusan. Cuma harapan saya adalah peminat dapat mendoakan yang terbaik untuk saya," tutur pelakon drama 'Lara Aishah' yang mempunyai sepasang cahaya mata hasil perkahwina terdahulu.

Sebelum ini, penampilan Fasha yang dilihat berhijab sepenuhnya sepanjang bulan Ramadhan lalu menarik perhatian ramai peminat. Mereka turut berharap agar Fasha kekal dengan imej itu. Apapun, doakan yang baik-baik untuk Fasha agar satu hari nanti dia akan terbuka hati untuk kekal berhijab. Biarlah perubahan itu dilakukan tanpa paksaan dan lahir dari hati yang ikhlas kerana Allah Taala.

Klik untuk gambar besar

www.myartis.com / Sumber & foto: Berita Harian, Kosmo & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NASIHAT SALEEM BERBUAT BAIK JADI PEGANGAN SYAFIQ FARHAIN

Tidak dapat menahan sebak ketika ditemui di Tanah Perkuburan Islam Cheras Perdana, penyanyi baharu Syafiq Farhain berkata, nasihat arwah bapanya, penyanyi Saleem, supaya sentiasa berbuat baik tanpa mengira sesiapa itu akan sentiasa diingati, apatah lagi kini turut mengikut jejak menjadi insan seni.

"Saya begitu terasa apabila kehilangan orang yang tersayang. Meskipun tidak membesar sepenuhnya bersama ayah, arwah ada menitipkan pesanan supaya sentiasa berbuat baik tanpa mengira sesiapa.

"Kehilangannya itu tiada ganti dan saya yakin, meskipun sudah tiada, karyanya akan terus hidup dan subur di hati ramai," katanya.

Syafiq berkata, selepas ayahnya mendapat kemalangan pada 20 September lalu, dia sempat menziarahinya yang ketika itu menerima rawatan di sebuah hospital di Kajang, Selangor.

Klik untuk gambar besar

"Selepas itu, saya mula sibuk dengan persiapan untuk konsert akhir Big Stage. Selepas itu, saya mendapat tahu arwah dibenarkan pulang sebelum dimasukkan ke Unit Rawatan Rapi, Pusat Perubatan Universiti Kebangsaan Malaysia (PPUKM), tiga hari lalu," jelasnya.

Saleem yang menghembuskan nafas terakhir jam 6.30 pagi tadi selamat disemadikan di Tanah Perkuburan Islam Cheras Perdana, kira-kira jam 2 petang tadi.

Allahyarham meninggalkan lima cahaya mata hasil perkahwinan pertama iaitu Nurluqman Hakim, 30; Nurul Hidayah, 28; Nurfahmie Jufrie, 26; Nur Syafiq Farhain, 24; dan NurulAzwanie Shuhada, 18; serta Mohd Amirul Mukmin, 15, hasil perkahwinan bersama Julia Bachok.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA BERNIQAB DORONG AMMAR ALFIAN PADAM SEMUA FOTO & VIDEO TAYANG BADAN

"Melihatnya memilih perubahan besar ini sangat mengagumkan. Dia tidak kisah hilang kerjasama dengan syarikat besar antarabangsa. Yang dia kisah hanya pasal Islam dan Allah. Harta dunia hanya sementara.

"Dia menjadi inspirasi saya untuk tidak lagi mendedahkan kulit dan lebih dekat dengan Allah. Oleh itu, saya telah memadamkan semua gambar dan video saya yang menunjukkan tubuh saya di Instagram.

"Insya-Allah. #atryingmuslim," demikian kata pelakon Ammar Alfian yang mengakui penghijrahan Noor Neelofa untuk berniqab sedikit sebanyak mempengaruhinya untuk berubah.

Klik untuk gambar besar

Jelas Ammar, dia memuji keikhlasan Neelofa berniqab yang mampu merisikokan kerjayanya termasuk komitmen dengan jenama-jenama antarabangsa. Justeru, penghijrahan Neelofa mendorong Ammar untuk memadamkan semua gambarnya yang tidak berbaju.

Minggu lalu, Ammar tampil mendedahkan kepada umum bahawa dia telah bercerai dengan isterinya, Nelissa Nezam dengan cara tebus talak.

www.myartis.com / Sumber & foto: Astro Gempak, Instagram Ammar Alfian & Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - WAJAH TERKINI YUSOF LEONNE, ANAK KEDUA LISA & YUSRY

Gambar-gambar wajah terkini Yusof Leonne, anak kedua Lisa Surihani dan Yusry Abdul Halim yang dilahirkan pada 23 April lalu.

Melihat di ruangan komen pada gambar yang dikongsikan pasangan menerusi laman Instagram, ramai yang geram dengan kecomelan Yusof yang semakin 'chubby' ini.

Untuk makluman, anak lelaki Lisa dan Yusry kini berusia 2 bulan lebih.

Klik untuk gambar besar

www.myartis.com / Foto: Lisa Surihani IG & Yusry KRU IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


AYU RAUDHAH & ZAQUAN ADHA SELAMAT TIMANG CAHAYA MATA KELIMA

Alhamdulillah... tahniah kami ucapkan kepada pelakon Ayu Raudhah dan pemain bola sepak Negeri Sembilan, Zaquan Adha atas kelahiran cahaya mata kelima mereka yang merupakan bayi lelaki.

Berita gembira itu dimaklumkan oleh Zaquan menerusi Insta Story semalam. Menerusi perkongsian itu, Zaquan memberitahu isteri dan anaknya berada dalam keadaan baik serta mengucapkan terima kasih kepada mereka yang mendoakan kesejahteraan mereka.

Untuk makluman, Ayu dan Zaquan mendirikan rumah tangga pada 21 Januari 2011 dan dikurniakan empat orang cahaya mata, Muhammad Aisy Qaiser, 8, Muhammad Aisy Aryann, 7, Laura Zuleykha, 4, dan Muhammad Aisy Khaliq, 2.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ESMA DANIEL DAPAT ANAK LAGI...

Pelakon Esma Daniel begitu gembira apabila isterinya, Nitra Sari Omar selamat melahirkan bayi perempuan seberat 2.9 kilogram di Pusat Perubatan KPJ, Shah Alam, Selangor. Meskipun bayi tersebut adalah anak keempat, namun debar Esma tetap seperti debarannya ketika menyambut kelahiran bayi pertama.
 “Alhamdulillah, di bulan yang mulia ini saya dikurniakan rezeki anak perempuan yang sihat tubuh badan, Harap lebih banyak rahmat serta dilimpahkan kurnia dan rezeki selepas ini. Rasa lain sangat berbanding dengan yang sebelum ini.
 “Isteri dan bayi berada dalam keadaan sihat. Harap dengan kehadiran cahayamata ini akan bagi lebih kebahagiaan kepada keluarga kami.
 "Saya dan isteri bercadang untuk meletakkan nama yang ringkas untuk bayi ini, dan cadangannya saya mahu nama Maya Sari, tetapi setakat ini kami masih belum membuat pendaftaran,” ujar Esma dipetik sebagai berkata.
    .


ASHRAF MUSLIM KONGSI VIDEO URUSKAN JENAZAH BAPA DENGAN PPE

"Semalam (28 September) telah pergi seorang ayah yang membesarkan aku.. sedih tak terkira hati ini. 16 tahun dulu aku telah kehilangan seorang mak yang ku sayang kali ini Allah ambil ayah pulak. Ada sebab kenapa Allah ambil mereka dulu. Ini adalah dugaan untuk semua. Banyak dipelajari dalam hidup ini.. bertabahlah.

"Wahai hati.. terimalah dengan redha dgn takdir Allah swt. Ini adalah terbaik utk ayah walaupun pahit utk aku dan adik beradik tapi bg Allah ini adalah jalan terbaik untuk ayah. Alhamdulillah, dari kelantan all the way sempat sampai ppum dan dapat solatkan utk ayah, bersama seketika dengan ayah sehingga ke liang lahad, syukur buatku.

"Pengalaman ini takkan ku lupa sampai mati. Along rindu ayah, banyak perkara Along nak buat ngn ayah tapi tak kesampaian. Ralat dihati ini. Tapi Aku faham, Allah yang tetapkan segala-galanya. Nak kata rindu mmg rindu gila lah.. mana taknya orang yg kita sayang dalam masa yg singkat tiba-tiba hilang dari pandangan kita kan. Allahuakbar.

"Ayah.. miss you so much. Along akan jaga adik2 dengan baik. InsyaAllah.. Allah akan tempatkan ayah bersama mereka yang beriman," demikian tulis pelakon Ashraf Muslim yang berkongsi video dia menguruskan jenazah bapanya, Allahyarham Muslim Bulat yang meninggal dunia pagi kelmarin (28 September) akibat jangkitan Covid-19.

Klik untuk gambar besar

Dalam hantarannya di laman Instagram, dia berkongsi perasaan redanya di atas pemergian bapanya itu. Menerusi hantaran sama, Ashraf juga berkongsi rasa bahagianya kerana berpeluang menguruskan sendiri jenazah bapanya.

Video berdurasi 11 minit 17 saat di Instagram itu memaparkan proses di mana Ashraf dipakaikan sut peralatan perlindungan diri (PPE) dan turut serta bersama beberapa petugas Kementerian Kesihatan Malaysia (KKM) menguruskan jenazah bapanya.

Turut dikongsikan juga detik ketika dia berada di dalam kenderaan jenazah menuju ke tanah perkuburan dan beberapa detik ketika proses pengebumian berlangsung.

Jenazah Muslim selesai disemadikan tepat jam 3.13 petang semalam, di Tanah Perkuburan Islam Kota Damansara, Seksyen 9, Petaling Jaya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::